لیژنەی نێودەوڵەتی پاراستنی رۆژنامەوان CPJ: هۆشداری لەبارەی سەلامەتی لەروماڵی رۆژنامەوانی بڵاوبونەوەی ڤایرۆسی كۆرۆنا\nرێكخراوی تەندروستی جیهانیی لە 11ی مارت/2020 رایگەیاند بڵاوبونەوەی خێرای ڤایرۆسی كۆڤید-19 (پەتای ڤایرۆسی كۆرۆنای نوێ) بوە بە كارەسات ( پەتای جیهانی) . بە پێی وتەی رێكخراوەكە لەگەڵ ئەوەی ژمارەی توش بوانی تۆماركراوی نوێ لەسەر ئاستی جیهان لە زیاد بوندایە , هەندێ وڵات رێژەی توشبوانی بەرەو كەم بونەوە ئەچێت , هەندێكیان هەنگاویان بەرەو كەمكردنەوەی رێوشوێن و پابەندی ماڵەوە ناوە وەك رۆژنامەی گاردیان ئاماژەی پێداوە .\n•\tبۆكەمكردنەوەی توش بون بە ڤایرۆسەكە ، پێویستە بەبەردەوامی چاوپێكەوتن لە رێی تەلەفۆن یان تۆری ئەنتەرنێت ئەنجام بدەن لە جیاتی چاوپێكەوتنی راستەوخۆی كەسەكان ، چەند بكرێت.\n•\tبە پێی سەنتەرەكانی روبەروبونەوەی نەخۆشی، لە ویلایەتە یەكگرتوەكان ، كەسە بەتەمەنەكان و ئەو كەسانەی لە بنەرەتدا كێشەی تەندروستیان هەیە زیاتر روبەڕوی مەترسی زۆرئەبنەوە . ئەگەر لەم جۆرە كەسانەیت ، نابێت بەشداری هیچ ئەركێك بكەیت ببێتە هۆی پەیوەندی راستەوخۆت لەگەڵ خەڵك و بەیەككەوتنتان هەبێت ، هەروەها رەچاوی ئەوە ئەكرێت ئەگەر ژنی دوگیان هەبێت لەناو فەرمانبەرەكاندا .\n•\tپێویستە كارگێری دەزگاكە لەكاتی هەڵبژاردنی ئەو دەستەیەی روماڵی نەخۆشی ڤایرۆسی -19 ئەكەن ئاگاداری ئەوە بن هێرشی ئەم نەخۆشیە بۆ هەندێك خەڵك توندترە ، هەروەك سكرتێری نەتەوە یەكگرتوەكان و لیژنەی مافی مرۆڤ جەختیان لێكردوەتەوە .\n•\tهەندێك لەو وڵاتانەی رێوشوێنی مانەوە لە ماڵەوەیان لابرد جارێكی تر سور بون لەسەر سەپاندنەوەی، هەروەك رۆژنامەی" بزنیس ئینساندەر" رایگەیاندوە ، لەبەر ئەوە پێویستە ئەو پلانانە تاوتوێ بكەیت كە دەستەی كارگێڕی تیمەكەت پشتی پێئەبەستێت بۆ هاوكاری و پشتیوانی لە كاتی توش بونت بە نەخۆشیەكە لەكاتی بە جێ گەیاندنی ئەو ئەركەی پێت سپێردراوە , لەگەڵ رەچاوكردنی توانای خۆكەرەنتینەكردن و/ یان شوێنێك بۆ كەرەنتینەكردنت / شوێنێكی داخراو ماوەیەكی درێژ.\n•\tتەنانەت بە ئەزمونترین رۆژنامەوان توشی شڵەژانی دەرونی ئەبن لەكاتی روماڵی تەشەنەسەندنەكان لە بڵابونەوەی ڤایرۆسی كۆڤید-19 . لەبەر ئەوە پێویستە كارگێڕی ئاگاداری لە بارودۆخی رۆژنامەوانەكان بێت بەبەنامەیەكی رێكخراوبۆ ئاگادار بون لە شێوازی روبەڕوبونەوەیان بۆ قورساییەكانی كارەكە و پێشكەكردنی ئامۆژگاری و پشتیوانی لەكاتی پێویستدا .\n•\tلەوانەیە ئەندامانی خێزانەكەت هەست بە دڵەراوكێ و/ یان شڵەژان بكەن لەبەر ئەوەی تۆ پلانت هەیە روماڵی ڤایرۆسی كۆڤید-19 بكەیت ،قسەیان لەگەڵ بكە لەبارەی مەترسی ئەركەكەو ئەوەی ئەوان توشی دڵە راوكێ ئەكات، ئەگەر پێویستی كرد دیمانە ساز بكە لە نێوان ئەندامانی خێزانەكەت و راوێژكارە پزیشكیەكانی دەزگاكەت .\n•\tرۆژنامەوانەكان ئەوەیان بۆ لیژنەی پاراستنی رۆژنامەوانان راگەیاندوە لەكاتی رۆماڵی هەواڵەكانی تەشەنەسەندنی ڤایرۆسی كۆڤید-19تەنانەت خێزان و هاوڕێكانیشیان گومانیان لێكردوون لەبارەی مەترسی نەخۆشیەكەو پەچەكرداری ئەوان بەزۆری سەلبی بوە، بە جۆرێك بوە بەهۆی دابەزینی ئیرادەی رۆژنامەوانەكان .\n•\tرەچاوی كاریگەری دەرونی بكە لەروماڵی رۆژنامەوانی لەوشوێنانەی ڤایرۆسی كۆڤید-19كاریتێكردوە ، بە تایبەت ئەگەر راپۆرتەكانت لە یەكەكانی تەندروستی یان یەكەكانی جیاكردنەوە یان شوێنی كەرەنتینەكراو ئەنێریت . ئەتوانیت سەیری سەرچاوەی بەسود بكەیت لەبارەی ئەو رۆژنامەوانانەی روماڵی ئەو بارودۆخانە ئەكەن لەوانەیە ببێتە هۆی شۆكی دەرونی سەیری سەرچاوەكانی سەنتەری دارت بۆ رۆژنامەوانی وشۆك بكە . هەروەها سەردانی لاپەڕەی فریاكەوتن بكە لەCPJ بۆ گەشتن بە سەرچاوەكانی سەلامەتی دەرەكی لەوانە لەبارەی باشترین پراكتیك لە بواری تەندروستی دەرونی ئەو رۆژنامەوانانەی رۆماڵ ئەكەن بۆ تەشەنەسەندنی ڤایرۆسی كۆڤید-19.\n•\tهەمو یەكەكانی تەندروستی .\n•\tخانەی بە ساڵاچوان.\n•\tماڵی كەسێكی نەخۆش /یان كەسێكی بەتەمەن / یان كێشەی تەندروستی هەبێت ، یان ژنێكی دوگیان .\n•\tشوێنی توێكاری ، شوێنی پاراستنی تەرم ، سوتانی تەرم ،جەنازە .\n•\tشوێنی كەرەنتین ،جیاكراوە ، داخراو .\n•\tشوێنی نیشەجێبونی شارستانی چڕ لە دانیشتوان ، گەرەكە قەرەباڵغە میللیەكان .\n•\tكەمپی پەنابەران .\n•\tبەندیخانە یان شوێنی دەستگیركردن كە حاڵەتی توش بون بەڤایرۆسی كۆفید-19 ی تیایە .\n•\tپارێزگاری لە ماوەی نێوان خۆت و هەموكەسێك بكە لە دومەتر كەمتر نەبێت ، ئەبێت ئاگادار بیت بەتایبەت لەو كەسانەی هەر نیشانەیەكیان لێدەركەوێت یان نیشانەی نەخۆشی كۆئەندامی هەناسەدانی هەبێت وەك كۆكە پژمین و/ یان كاتێك چاوپێكەوتن لەگەڵ كەسێكی بەتەمەن ئەكەیت ، یان كەسێك لە بنەڕەتدا كێشەی تەندروستی هەیە ، یان هەر كەسێك لە كەسێكەوە نزیكە نیشانەكانی تێدا دەركەوتوە ، كارمەندانی تەندروستی كە چارەسەری نەخۆشەكانە كۆفید-19 ئەكەن ، یان هەر كارمەندێك لە شوێنێكی پڕ مەترسی .\n•\tلە تەوقەكردن و باوش پیاكردن و ماچكردن لەگەڵ هەر كەسێك دوركەوەرەوە .\n•\tلە كاتی ئەنجامدانی چاوپێكەوتن ، هەوڵ بدە بە شێوەی گۆشە لەگەڵ ئەوكەسەی چاوپێكەوتنی لەگەڵ ئەكەیت بوەستیت نەك یەكسەر بەرامبەری ، وەهەمیشە پارێزگاری لە و دوریە بكە كە راسپاردەكراوە ئەویش دومەتر یان زیاتر .\n•\tدەستەكانت بە بەردەوام و بەشێوەی راست بشۆ بۆ ماوەی 20 چركە هەمو جارێك بە ئاوی گەرم و سابون ،دڵنیا بەرەوە لە وشك كردنەوەی دەستەكانت بەشێوەیەكی گونجاو. ئەتوانیت سەیری رێبەری رێنوێنی زۆر بەسود بكەیت دەربارەی شتنی دەستەكان وشككردنەوەیان بەشێوەی گونجاو . لە پێگەی رێكخراوی تەندروستی جیهانی .\n•\tپاكژكەرەوەی (معقم : و ) دژە بەكتریا بۆ دەست بەكاربێنەیان دەسڕی پاكژكراو بەكار بێنە ئەگەر ئاوی گەرم و سابونت دەست نەكەوت ، بەڵام بە شێوەی هەمیشە و لە نزیكترین كاتدا دەستەكانت بە ئاوی گەرم و سابون بشۆ هەروەك ( سەنتەرەكانی روبەڕوبونەوە ی نەخۆشی رێنمایی ئەدەن بە بەكارهێنانی پاكژكەرەوەكانی دەست كە بنەماكەی كحولی پزیشكیە بە چڕی زیاتر لە 60% ئیسانول یان 70% ئیزوبروبانول) . دەستەكانت بەبەردەوامی بشۆو قەرەبوی مەكە بە پاكژكەرەوەی تر .\n•\tلە كاتی كۆكەو پژمیندا دەم و لوتت داپۆشە . ئەگەر بە دەسرێكدا پژمیت یان كۆكیت ئەوە بە شێوەیەكی ئەمین و دروست لەخۆتی دور بخەرەوە بیرت بێ دوای ئەوە دەستەكانت بشۆ .\n•\tدور بكەوە لە دەست لێدان لە دەم وچاوت یان لوتت یان دەمت یان گوێچكەكانت ...تاد .هەروەك ئیستگەی بی بی سی رونی كردوەتەوە .\n•\tدور بكەوەرەوەلەخواردنەوە / خواردن لە فنجان و قاپ و كەل و پەلی خواردن ئەوانەی لەوانەیە كەسانی تر دەستیات لێوە دا بێت .\n•\tپێویستە قژ داپۆشرێت بەتەواوی ، وە ئەبێت قژی درێژ لەدواوە ببەسترێت و داپۆشرێت.\n•\tپێش ئەوەی بچیت بۆ هەر ئەركێك هەرچی گەوهەرێكیت ( ئێكسسوارات : و ) پێوەیە لەگەڵ كاتژمێرلە خۆتیان بكەرەوە ، لەگەڵ تێبینی ئەوەی ڤایرۆسی كۆفید-19 توانای مانەوەی هەیە بە زیندوێتی بۆ ماوەیەی كاتیی جیاواز لەسەر زۆر جۆری روبەرە جیاوازەكان .\n•\tئەگەر چاوێلكە لە چاو ئەكەیت بەباشی و بەردەوام بە ئاوی گەرم و سابون بیشۆ .\n•\tهەتا ئەتوانی دور كەوەرەوە لەبەكار هێنانی عەدەسەی چاوی لكاو لەكاتی ئەركدا تا ئەگەری دەست بردن بۆ چاو كەم بێتەوەو تا نەبێتە هۆی هۆكاری زیاتر بۆ توش بوون .\n•\tپلان دابنێ بۆ ئەو جلەی لەبەری ئەكەیت بە رەچاوكردنی ئەوەی پاككردنەوەی هەندێ قوماش بە سڕینەوە ئاسانتە لە هەندێكی تر. هەمو جل و بەرگەكانت لەدوای هەمو ئەركێك بە تاید و ئاوێك پلەی گەرمیەكەی بەرزبێت بشۆ.\n•\tهەوڵ بە چەند ئەتوانی لە بەكار هێنانی پارە دوور بكەویتەوە ، وە دڵنیا بە لە پاك و خاوێنی كریدت كارت و جزدانی پارە , / جانتا بەوردی .چەند ئەتوانی دوربكەوەرەوە لە دەست خستنە گیرفانی جل و بەرگەكانت .\n•\tهەوڵ بە هەمیشە چاوپێكەوتنەكان لە دەرەوەی بیناكان بێت . ئەگەر پێویست بوو چاوپێكەوتن لە ناو بینا بكەیت شوێنێك هەڵبژێرە هەوا بتوانێ بێتە ژورەوە بە شێوەیەك لە شێوەكان ( پەنجەرەی كراوە بۆ نمونە) ، دوربكەوەرەوە لە ژوور / شوێنی بچوك و گیراو .\n•\tئاگاداری ئەو هۆكاری هاتو چۆیە بە بەكاری دەهێنیت بۆ ئەركەكەت ، لە رۆشتن و هانتەوەدا . دوربكەوە لە گەشت كردن بە هۆكاری گواستنەوەی گشتی لەوكاتانەی قەرەباڵغە وئاگاداری ئەوە بە لەكاتی دابەزین لە پاسەكە دەستەكانت بەجێلی كهولی پزیشكی پاكژ بكەیتەوە .\n•\tئەگەر بە سەیارەی خۆت یان سەیارەی دامەزراوەكەت گەشت ئەكەیت، ئەوە بزانە سەركەوتنی كەسێكی توش بوو بۆ ناو سەیارەكە لەوانەیە پەتاكە بگوازێتەوە بۆ نەفەرەكانی تری ناو سەیارەكە ، وەك ئیستگەی بی بی سی هندی ئاماژەی پێكردوە ، پێویست ئەكات پەنجەرەكان بكرێنەوە لەكاتی گەشتكردن بۆ زامنكردنی هاتنە ناوەوەی هەوا بۆ ناو سەیارەكە ، دەم و چاوت داپۆشە یان كەمامە بەكاربێنە ئەو كاتەی لەناو سەیارەدایت .\n•\tپشوو وەربگرە بە شێوەیەكی رێكخراو لەگەڵ ئاگاداربوونەوە لە ئاستی هیلاكی /و ووزە رەچاوی ئەوە بكە لەوانەیە مرۆڤ توشی هەڵەی زیاتر بێت لە سیستمی پاك وخاوێنی تەندروستیدا ئەگەر ماندوو بێت . هەروەها رەچاوی ئەوە بكە لەوانەیە ناچاربیت بە لێخورینی سەیارە بۆ ماوەیەكی درێژ لە چوون و هاتنەوەدا .\n•\tئاگاداری دەست شتن بە بەشێوەیەكی تەواو بە ئاوی گەرم و سابون لەكاتێكدا لەشوێنی بڵاوبونەوەی نەخۆشیەكەیت وە پێش دەرچونت لەو شوێنە و دوای ئەوی لەوشوێنە دەرچویت .\n•\tئەگەر نیشانەكانی نەخۆشیەكەت لێدەركەوت ، بەتایبەت تا و هەناسە توندی , بزانە چۆن چارەسەری پزیشكی دەست ئەكەوێت ، زۆربەی دەستە پزیشكیەكان ئەمڕۆ رێنماییان ئەوەیە كەرەنتینی خۆیی بكرێت بۆ رێگرتن لە گواستنەوەی پەتاكە بۆ كەسانی تر . ئەگەر لە شوێنێكی پەتاكەی زۆر تیا بڵاوە ، لەوانەیە روبەڕوی مەترسی بیتەوە .بینینی كەسانی توش بوو بە ڤایرۆسی كوفید-19لە سەنتەرەقەرەباڵغەكانی چارەسەركردندا ئەوە ئەگەرەكانی توش بونت بە ڤایرۆس زیاتر ئەكات .\n•\tگۆشت و هێلكە مەخۆ ئەگەر نەكوڵابن .\n•\tئاگادار بە مایكرۆفۆنی ( (fish pole mic ( ئەو جۆرەی دەسكەكەی درێژەو بە هەمولایەكدا ئەسورَِێتەوە : و ) بەكاربێنیت لە دوریەكی ئەمینەوە لە جیاتی مایكرۆفۆنی هاندمایكی مشبەك .\n•\tپێویستە بەرگی مایكرۆفۆن بە تایدو ئاوی گەرم بشۆرێت و پاكژ بكرێت لەكۆتایی هەمو ئەركێكدا . رێنمایی وەربگرە /راهێنانی چۆنیەتی لێكردنەوەی بەرگی مایكرۆفۆن بەرێگەیەك زامنی ئەوە بكات پارچەكانی تر پیسی نەچێت بۆ بەشەكانی تر . تا ئەتوانی دوركەوەلە لەبەكارهێنانی ئەو بەرگی مایكروفۆنانەی پارێزگاری مایكرۆفۆنەكە ئەكەن لە با و هەوا لەبەر قورسی پاكردنەوەیان .\n•\tسەماعەی گوێی نرخ هەرزان بەكار بێنە و وا مامەڵەی لەگەڵ بكە وەك ئەوەی بۆ ئەوە دروستكراوە بۆ یەك جار بەكار بێت بە تایبەت لەگەڵ میوانەكان .هەمو سەماعەی گوێكان پاك بكەرەوە و هەروەها پێش و دوای بەكار هێنان پاكژیان بكەرەوە .\n•\tعەدەسەی دور بین بەكار بێنە تا یارمەتیت بات دوربكەویتەوە بۆ دوری پارێزراو لە شوێنی روماڵ .\n•\tتا ئەتوانیت ئامێری بێتەل بەكار بێنە لە جیاتی تەلدار .\n•\tپلانت هەبێت بۆ رێگای هەڵگرتنی ئامێرەكانت لە كاتی ئەركدا . هیچ شتێك لەسەر زەوی دامەنێ ، هەمو شتێك بخەرەوە شوێنی خۆی لەوجانتایەی پارێزگاری ئەكات ودایبخە( ئەكرێت ئەو جانتا گەشتیانە بەكار بێنیت كەقەراغەكانیان رەقەو ئەتوانی بەئاسانی بیسڕیتەوەو بە پاكی بیهێڵیتەوە ) .\n•\tلەكاتی بە كارهێنانی ئامێرەكاندا بە نایلۆن دایپۆشە / ئەگەر ئەوە بكرێت و عەمەلی بێت پارێزراوە . ئەوە وائەكات ببێتە كەم بونەوەی ئەو روبەرەی ئەگەری پیس بونی هەیە لە ئامێرەكە بەمەش پاككردنەوەو پاكژكردنەوەت بۆ ئاسان ئەكات .\n•\tپاتری زیادەی شەحنكراوی تەواو لەگەڵ خۆت هەڵبگرە دور بكەوە لە شەحنكردنی هەرشتێك لە شوێنەكە تا بەندێكی تر زیاد نەكەیت لە لیستی ئەو ئامێرانەی لەوانەیە پیس ببن .\n•\tهەمیشە هەمو ئامێرەكان بە دەسڕی دژە بەكتریا پاك بكەروە ئەو جۆرە دەسڕەی كاریگەری خێرای هەیە وەك دەسری "میلیسیبتول" دوای ئەوەكردەی پاككردنەوەی تەواو بكە ، لەناویاندا – بە بێ درێخی كردن لە – مۆبایلەكان و مێزەكان و تەلەكان و پلاك وسەماعەی گوێ و لاپتۆپ و هارد و كامێراكان و مۆڵەتی كاركردنی رۆژنامەوان و شریتی بیتاقە / رێگەپێدان .\n•\tدڵنیابە لەوەی جارێكی تر پاككردنەوەی هەمو ئامێرەكان ئەنجام بدرێت پێش ئەوەی بگەڕێنرێنەوە بۆ بارەگاكەیان لەگەڵ دڵنیا بوون لەوەی ئەوكەسانەی بەرپرسن لە ئامێرەكان شارەزایی تەواویان هەیە و راهێنانیان كردوە لەسەرچۆنیەتی پاككردنەوەی ئامێرەكان . وە دڵنیا بەرەوە لەوەی ئامێرەكان هەروا ناخرێنە مەخزەنەكانەوە و لەوناوە بكەون بە بێ ئەوەی رادەستی ئەو كەسەی بكەیت بەر پرسە لە پاككردنەوەیان .\n•\tئەگەر سەیارەت بە كار هێنا بۆ ئەركەكەت ،بەتەواوی دڵنیا بەلەپاككردنەوەی ناوەوەی زۆر بەوردی لە دوای هەمو ئەركێك ، واباشترە ئەوە لەسەردەستی تیمی شارەزای راهێنراوكراوی گونجاودا ئەنجام بدرێت . ئەبێت بە شێوەیەكی تایبەت بایەخ بدرێت بە پاكردنەوەی دەسكی دەرگا سوكان گێڕ هاند برێك ئاوێنەكانی تەنیشت پشتەسەرەكان و پشتێنی سەلامەتی شاشەی پێوەرەكانی ناو داشپول دوگمەی كردنەوەو داخستنی جامی دەرگاكان/ سویچی سەیارە / دوگمەكان .\n•\tهەمیشە هەستە بە لێكردنەوەی / هەمو سەچاوەیەكی وزەی كارەبا و وایەرەكان لە ئامێرەكان .\n•\tهەمو شلەیەك لە ئامێرەكان دور بخەرەوە ، پەمپ بەكار مەهێنە یان مادەی سپیكەرەوە یان مادەی زبر –لەبەر ئەوەی بە دڵنیاییەوە ئەبێتە هۆی بێكەڵك بونی ئامێرەكان .\n•\tراستەخۆ هیچ مادەیەك مەڕژە بەسەر جیهازەكانتا.\n•\tتەنیا قوماشی نەرم بەكار بێنە توك هەڵنەدات و زبر نەبێت و رووی ئامێرەكان نەڕوشێنێت .\n•\tقوماشەكە هەندێك شێدار بكە بەڵام تەڕی مەكە ، شتێك لە سابونی لێبە و بەدەست وردی بكە لەسەر قوماشەكە تا هەڵی بمژێت .\n•\tئنجا جیهازەكە بە پارچە قوماش چەند جار بسڕەوە .\n•\tرێگە مەدە هیچ شێیەك بچێتە ناو كون و درزەكانەوە (وەك كون كونی سویچی شەحن یان سەماعەی گوێ یان كیبۆرد) .\n•\tجیهازەكەت بە پارچەیەك قوماشی پاك و وشك و نەرم وشك بكەرەوە .\n•\tهەندێ لە كۆمپانیاكانی دروستكردنی ئامێرەكان رێنمایی ئەدەن بەبەكار هێنانی دەسڕی پاكژكەرەوە كە رێژەی كحولی ئیزوبرۆبیلی لە 70% تیایە بۆ ئەو روانەی رەقن و كونیان تیا نیە.\n•\tئەگەر ویستت ئامێرەكانت پاكژ بكەیتەوە هەمیشە جەخت بكەرەوە لەوەی كۆمپانیاكانی دروستكردنی ئامێرەكان لەم روەوە باسی ئەكەن لەبەر ئەوەی مادە پاكژكەرەوەكان لەوانەیە جیهازەكان پەك بخەن .\n•\tدڵنیا بەرەوە لەوەی هەر كەلوپەلێكی پزیشكیی خۆپاراستنت بەكار هێنا قەبارەكەی گونجاوە بۆت. ئەگەر قەبارەكەی گونجاو نەبێت لەوانەیە ببێتە هۆی دڕان/ یان قورس كردنی جوڵە (ئەگەر زۆر تەسك بێت)، و لەوانەیە شتی وەك دەسكی دەرگا بگرێت و بدڕێت (ئەگەر زۆر گەورە بێت).\n•\tهەمیشە براندی ناسراوی كەلوپەلە پزیشكییەكان بەكار بهێنە، بە ئاگادار بوون لە كەمترین خەسڵەتی ویستراوی سەلامەتی. ئاگادار بە لە كەلوپەلی عەیبدار، هەروەك CNN سەرنجی خستۆتە سەر، و هەروەها بەرهەمی ساختەش، وەك ئاسایشی پیشەسازی سەرنجی خستۆتە سەر.\n•\tدەستكێشی پارێزەر بەكاربهێنە لە كاتی كار كردن یان سەردان كردنی شوێنێكی توشبووی ڤایرۆس وەك یەكەیەكی چارەسەری تەندروستی. ئەوەش بزانە دەستكێشی لاستیك پارێزەرترە لە دەستكێشی نایلۆن. لەدەست كردنی دوو جووت دەستكێش سەلامەتترە.\n•\tلە كاتی ڕووماڵ كردن لە شوێنێكی مەترسیداری وەك یەكەیەكی چارەسەری تەندروستی، پێویستە كەلوپەلی زیاتری خۆپاراستنی پزیشكیی وەك بەدلەی داپۆشەری هەموو جەستە و داپۆشەری هەموو ڕوخسار گرنگە بەكار بهێنرێن.\n•\tلە كاتی لەبەركردنی بەدلەی داپۆشەری هەموو جەستەدا، دڵنیا بەرەوە لە چوون بۆ تەوالێت پێش بەكارهێنانی كەلوپەلەكانی خۆپارێزی\n•\tبەپێی جۆری ئەركەكە، لەوانەیە پێویست بە لەپێ كردنی بەرگی پێ بێت یان بەرگی پێڵاو كەئاو دانادات، هەردووكیان پێویستە بسڕدرێتەوە/ ئاوی پیا بكرێت بە زووترین كات دوای دەرچوونت لە شوێنە توشبووەكە. لە كاتی بەكارهێنانی بەرگی پێڵاوكە ئاودانادات، دەبێت بە شێوەیەكی سەلامەت لابردرێن پێش جێهێشتنی شوێنەكە\n•\tراسپاردە كراوە بە بەكارهێنان و لابردنی هەموو كەلوپەلە پزیشكییە خۆپارێزییەكان لەژێر چاودێری كەسانی پیشەیی ڕاهێنراو، بە ڕەچاو كردنی ئەوەی لەوانەیە ئەمە ببێتە ساتی بەركەوتن. ڤیدیۆی بەكارهێنان و لابردنی كەلوپەلەكان لەلایەن سەنتەریCDC لەوانەیە یارمەتیدەر بێت، هەرچەندە نابێت بە ئەلتەرناتیفی ڕاهێنان/سەرپەرشتی كردن\n•\tهەرگیز دەستكێش، بەدلە، و بەرگی پێڵاو بەكارمەهێنەرەوە. هەر كەلوپەلێكیش كە بەكاردەهێنرێتەوە دەبێت بە ڕێكوپێكی پاك بكرێتەوە لە پیسی. دڵنیا بەرەوە لەوەی هەموو كەلوپەلە پزیشكییە خۆپارێزییەكانت بە شێوەیەكی گونجاو لابردووە پێش جێهێشتنی شوێنێكی توشبوو.\n•\tئەگەر پێویست بكات كەمامە بەكار بێنیت ، راسپاردە دەكرێ كەمامەی 95 Nیان 3FPP بەكار بێت لەجیاتی كەمامەی ستانداردی نەشتەرگەری\n•\tدڵنیا بەرەوە لەوەی كە كەمامەكە بە باشی لەسەر لوتەوە تا چەناگە دادەپۆشیت بۆئەوەی تارادەیەك بۆشاییی كەمبكاتەوە ،ئگاداری ئەوە بە موی دەم و چاو لابەریت ( ریش :و) تازەمانی ئەوە بكەیت كەمامەكە بەباشی جێگیر بوەلەسەر دەم و چاوو رێگە بەدزەكردن نادات لەدەوروبەروە\n•\tپەیوەست بوون بە سەلامەتی كەمامە زۆر گرنگە. دەست مەدە لە ڕووی دەرەوەی كەمامەكە، تەنها بە لاستیكەكانی تەنیشتی لایبە، و خەریكی چاك كردن و ڕێك كردنەوەی مەبە مەگەر زۆر پێویست بێت. دەستت بشۆ ئەگەر بەر كەمامەكە كەوت\n•\tبەكارهێنانەوەی كەمامە سەركێشییەكی گەورەیە. هەمیشە یەكسەر كەمامەكە بكەرە ناو زەرفی زبڵەوە\n•\tهەمیشە دەستت بە ئاوی گەرم و سابوون بشۆ دوای لابردنی كەمامە. ئەگەر بۆشت نەكرا، پاكژكەرەوەیەكی دەست بەكار بهێنە كە كهولی تێدا بێت (زیاتر لە ٪60 ی ئیسانۆل و ٪70 ی ئایسۆپرۆپانۆل) بەڵام دواتر بە زووترین كات دەستت بە ئاوی گەرم و سابوون بشۆ\n•\tهار كاتێك كەمامەكەت تەڕ / شێدار بوو بە زووترین كات بیگۆڕە بە كەمامەیەكی تری تازەو پاك و ووشك\n•\tئەوەت لەبیر بێت كە كەمامە بەشێكی خۆپاراستنە، كە دەبێت زووزوو دەست شتنی لەگەڵدا بێت بە ئاوی گەرم و سابوون و دەست لە ڕوخسار نەدەیت، كە چاو، دەم، گوێ، و لوت دەگرێتەوە\n•\tئاگاداری ئەوە بە كە كەمامە لەوانەیە كەم دەست بكەوێت و/ یان لەوانەیە لەناكاو نرخی بەرز ببێتەوە، بەپێی شوێن\n•\tئاگاداری ئەوە بە كە ڕۆژنامەوانان لەوانەیە ڕووبەڕووی رێژەیەكی بەرزی دژایەتی كردنی ئۆنلاین ببنەوە ئەوەی پەیوەندی بە رۆماڵكردنیان هەیە لە باسكردنی تەشەنە سەندنی كۆڤید-19. بە باشترین ڕاهێنانەكانی CPJ دا بچۆرەوە بۆ پاراستنی خۆت لە هێرشەكان.\n•\tحكومەتەكان و كۆمپانیاكانی تەكنەلۆژیا چاودێری كردن زیاتر بەكار دەهێنن وەك ئامڕازێك بۆ بەدواداچونی بڵاو بوونەوەی كۆڤید-19. ئەمە گروپی NSO دەگرێتەوە، كە پەرەی بەنامەی پێگاسوس داوە ، پڕۆگرامێكی سیخوڕییە كە ڕۆژنامەوانەكان ئەكاتە ئامانج، بەپێی تاقیگەی Citizen Lap ، كۆمەڵەكانی مافە مەدەنیەكان لە دڵەراوكێدان لەوەی چۆنیەتی بەكار هێنانی ئەم شێوازانە كەكەسەكان بكاتە ئامانج دوای تەواو بونی تەنگژەی تەندروستی ، شەفافیەتی نێو دەوڵەتی چاودێری ئەم گۆرانكاریە جیهانیانە ئەكات لە پێگەی ئەلكترۆنی خۆی.\n•\tبۆستە و بیر بكەرەوە پێش ئەوەی كلیك لەسەر لینك بكەیت یان دۆكیومێنتێكی ئەلكترۆنی دابەزێنیت كە زانیارییان تیایە دەربارەی كۆڤید-19. تاوانبارەكان ئەم قەیرانی تەندروستییەی ئێستا و ئەم شڵەژانە بەكار دەهێنن بۆ هێرشی ڕاكێشانی تاكەكان و دامەزراوەكان بەهێرشی راوكردنی پێشكەوتووكە لەوانەیە وابكات پڕۆگرامی زیانبەخش بچێتە ئامێرەكانتانەوە، بەپێی دامەزراوەی سنوری ئەلكترۆنی Electronic Frontier\n•\tپێویستە ووریا بیت لە كاتی كلیك كردن لەسەر هەر لینكێكی پەیوەست بە كۆڤید-19 وە لەسەر تۆڕە كۆمەڵایەتییەكان یان بەرنامەكانی نامە ناردن، هەندێكیان لەوانەیە بتبەنە ناو سایتێكەوە ڤایرۆسی هەبێت كە زیان بە ئامێرەكەت بگەیەنێت\n•\tئاگادار بە لە بەرنامە زیانبەخشەكان كە هەڕەشەی بڵاو كردنەوەی زانیارییەكانی تاك دەكات بەرامبەر پارە، وەك ڕێڕەوی كۆڤید-19\n•\tئەو نەخشانەی كە دوایین زانیارییەكان پشان دەدەن لەسەر كۆڤید-19 لەلایەن سەرچاوە ناسراوەكانەوە، وەك ڕێكخراوی تەندروستیی جیهانی، كە ڕاپۆرتیان لەسەر دراوە كە پڕۆگرامی زیانبەخشیان تێدایە كە لەوانەیە بۆ دزینی وشەی نهێنی بەكاربهێنرێت\n•\tئاگادار بە لە زانیاریی هەڵەی سپۆنسەر بۆ كراو، هەروەك زانیاری دراوە لەلایەن The Guardian ، هەر وەك زانیاریی بە هەلەَ بردنی گشتی، شتێكە كە ڕێكخراوی تەندروستیی جیهانی بە تایبەتی هۆشداریی لەسەر داوە و بی بی سی تیشكی كردۆتە سەر. ڕێنمایی دژی زانیارییە ناڕاستەكان بەردەستە لە وێبسایتی ڕێكخراوی تەندروستی جیهانی\n•\tئاگادار بە لەو زانیارییانەی لەسەر كۆڤید-19 بڵاو دەكرێنەوە لەڕێی نامەی بەرنامەكانی نامە ناردنەوە، كە لەوانەیە هەواڵی هەڵە و فێڵیان تێدابێت\n•\tئاگاداری ئەوە بە كە بابەتەكانی كۆڤید-19 ئێستا لە فەیسبووك لەلایەن بەرنامەی زیرەكی دەستكردەو(Al) بەڕێوە دەبرێن لەجیاتی وردبین لە مرۆڤ، كە بۆتە هۆی سرینەوەی هەندێ ناوەڕۆكی راست لە سەر نەخۆشیەكە بە رێگەی هەڵە.\n•\tكۆنفراسە ئۆنلاینەكان بخوێنەرەوە هەروەها ئەو مەسەلانەی تایبتمەندە تا ئاگادار بیت لەوەی ئەم خزمەتگوزارییانە چی لە زانیارییەكانت دەكەن، بەئازادی دەستیان بە چ زانیاریەك دەگات، و تا چەند ئەم خزمەتگوزاریانە پارێزراون. ئاگاداری ئەوە بە كە لەگەڵ زیاد بوونی ژمارەی ئەو كەسانەی لە ماڵەوە كارەكانیان دەكەن، خزمەتگوزارییەكان كراون بە ئامانج لەلایەن هاككەرەكانەوە.\n•\tئاگاداری ئەو مەترسییانە بە كەئەسەپێنرێت لە كاتی خستنە روی راپۆرت / لە سیستمە داپڵۆسێنەرەكان ، لەوانەیە ئەم سیستمانە لە نزیكەوە چاودێری روماڵی تەشەنە سەندنی كۆڤید-19 پراكتیك بكەن. هەندێ حكومەتی دیاریكراو لەوانەیە هەوڵی شاردنەوەی پەرەسەندنی هەر ڕێژەیەك بدەن لە وڵاتەكەیاندا و بەوجۆرەو سانسۆری میدیا بسەپێنن بەوهۆیەوە، وەك لە CPJ تیشكی خراوەتە سەر.\n•\tئەگەر لەتواناتدایە گەشت بكەیت بۆ ئەركێكی نێودەوڵەتی، بگەرێ بۆ تازەترین دۆخی ئاسایش لەو شوێنەی بۆی دەچیت. توڕەیی و شڵەژان بەهۆی رێوشوێنەكانی پابەند بوون بەماڵەوە زۆر بوە كە بەهۆی كۆڤید-19 وە ئەنجام دراوە، بوەبەهۆی زۆربونی ژمارەی ڕوداوی توندوتیژی و ناڕەزایی دەربڕین، و هەندێك ڕووداوی مردن، لە وڵاتانی وەك ویلایەتە یەكگرتووەكان، بەڕازیل، گینیا، ئوگاندا، نایجیریا، تونس، چیلی، ئیتاڵیا، سۆماڵ، گانا، روسیا، فەڕەنسا، و نایجەر.\n•\tزۆرێك ناوچەی شارستانی لەجاران زۆر هێمنترە، پۆلیسیش كەم بوە . ترسی ئەوە هەیە كە تاوانبارەكان لەوانەیە ئەم هەلە بقۆزنەوە. هەندێك ڕۆژنامەوان وتوویانە كە بە زارەكی هەراسان كراون و كراون بە ئامانج لەلایەن تاوانبارانەوە، لەگەڵ دەستدرێژی، بۆیە سەلامەتی خۆت بە هەند وەربگرە.\n•\tئاگادار بە لەكاتی روماڵكردن لە ناوچە لادێ نشینەكان، خەڵك لەوانەیە گومان بكەن و/یان توڕە بن لە كەسانی نامۆ لەترسی ئەوەی لەوانەیە كۆڤید-19لەگەڵ خۆت بەریت بۆ ناوچەكەیان.\n•\tئاگادار بە لە ئەگەری كاردانەوەی قورس لەلایەن پۆلیسەوە بەهۆی رێوشوێنی قەدەغەی هاتوچۆ بەهۆی كۆڤید-19 وە، وەك ئازاردانی جەستەیی و بەكارهێنانی چەك، گازی فرمێسك ڕێژ، و فیشەكی لاستیكی\n•\tلە كاتی ڕوماڵ كردن لە بەندیخانە یان سەنتەرێكی دەست بەسەراگرتن، ڕۆژنامەوانان دەبێت ئاگاداری ئەو مەترسیانە بن لەلایەن زیندانییە نارازیەكانەوە و/ یان خەریكی ئاژاوە نانەوە بن بەهۆی تەشەنە سەندنی كۆڤید-19 وە، وەك پێشتر بینراوە لە سیێرا لیۆن، ئیتاڵیا، نایجیریا، كۆڵۆمبیا، و هیندستان\n•\tئاگادار بە لە ئەگەری زیاد بوونی ئاستەكانی تاوان، بە سەرنجدان لەوەی كە وڵاتانی وەك عێراق، ویلایەتە یەكگرتووەكان، ئێرلەندا، ئەندەنوسیا، ئەسیوبیا، فەڵەستین، سۆماڵیلاند، و ئێران زیندانیەكانیان ئازاد كردووە بۆ كەم كردنەوەی قەرەباڵغی زیندان لە ماوەی تەشەنە سەندنی كۆڤید-19 دا.\n•\tسەرنجی ئەوە بدە كە شتومەك لەوانەیە كەم بێتەوە، كە ئەگەری تاڵان كردن و دزی زیاد دەكات ، بەتایبەت ئەگەر رێوشوێنی داخستنی رێگا بسەپێتەوە / یان رێژەی بێكاری زیاتر بكات.\n•\tڕۆژنامەوانانی ئەو وڵاتانەی كە سیستمەكەیان داپڵۆسێنەرە دەبێت ئاگاداری هەڕەشەی گرتن، دەست بەسەر كردن، و/یان دوور خستنەوە بن لە كاتی ڕووماڵ كردنی تەشەنە سەندنی كۆڤید-19، هەر وەك لە CPJ ئاماژەیان پێ دراوە\n•\tئاگادار بە لەوەی كە رێوشوێنەكانی مانەوە لە ماڵەوە / یان قەدەغەكردنی هاتوچۆ لەوانەیە جیاوازییان هەبێت لە بەشە جیاوازەكانی وڵاتێك- وەك بینراوە لە بەریتانیا، توركیا، و ویلایەتە یەكگرتووەكان- و لەوانەیە لە هەر ساتێكدا بێت بگۆڕدرێن بە ئاگاداركردنەو لەماوەیەكی كورتی پێشو یان بێئاگاداركردنەوە .\n•\tهەموو یەكە تەندروستیەكان دیاری بكە لەو ناوچەیەی كە كاری لێ دەكەیت. لەوانەیە كارمەندانی تەندروستی مان بگرن یان ناڕەزایی دەرببڕن لە هەر ساتێكدا بێت، وەك بینراوە لە وڵاتەكانی وەك بەڕازیل، هندستان، و پاپوا نیو گینی.\n•\tلەوانەیە دەستكەوتنی ئامێرەكانی پاراستنی تەندروستی كەسیی سنوردار بێت/ یان بەردەست نەبێت.\n•\tدڵنیا بەرەوە لەوەی تازەترین زانیاریت هەبێت پەیوەست بە هەموو ڤاكسینە كان و چارەسەرە پارێزگارییە تایبەتەكانی نەخۆشی لەوەی لە كاتی خۆیدا دەگەنە ئەو شوێنەی بۆی دەچیت. ڕەچاوی وەرگرتنی ڤاكسینی ئەنفلۆزا بكە بۆ نەهێشتنی گومان لەسەر هەر نیشانەیەك كە تیاتدا دەردەكەوێت\n•\tپەیڕەوی دڵنیایی گەشتەكەت بپشكنە، لەگەڵ تێبینی ئەوەی كە بۆ ڕوماڵ كردنی كۆڤید-19 گەشت كردن لەوانەیە نەشێت. ئاگادار بە لەوەی زۆر حكومەتەكان شێوازی جیاوازیان لە ئامۆژگاری و هۆشداریدان بڵاو كردۆتەوە لە دژی گەشتی نێودەوڵەتی.\n•\tبەبەردەوامی چاودێری ئەو چالاكیە بكە كەپلانت بۆ داناوە ئامادەی بیت، بە ڕەچاو كردنی ئەوەی كە چەندین وڵات بەتەواوی كۆبوونەوەی گشتی و كۆبوونەوەی سەروو ژمارەیەكی دیاریكراو خەڵكیان قەدەغە كردووە .\n•\tسەیری هەر قەدەغە كردنێكی گەشت هەیە بكە / یان لە داهاتوودا سەبارەت بەو شوێنەی كە بۆی دەچیت، كە لەوانەیە لە ماوەیەكی كەمدا بگۆرێت.\n•\tدڵنیا بەرەوە كە پلانێكت هەیە بۆ باری لەناكاو، بە ڕەچاو كردنی ئەوەی كە ناوەندی شارەكان، هەرێمە دیاریكراوەكان، یان هەموو وڵات لەوانەیە قەدەغەی هاتووچۆ بكات یان كەرەنتین بكرێت لە هەر ساتێكدا بێت.\n•\tچەندین سنوری زەوی بە داخراوی دەمێننەوە لە هەموو جیهاندا. هەر سنورێك كە دەكرێتەوە لەوانەیە دابخرێتەوە بێ ئاگادار كردنەوە، شتێكە كە دەبێت لەناو پلانی بارە لەناكاوەكانتدا هەبێت و حسابی بۆ بكەیت.\n•\tگەشت مەكە ئەگەر نەخۆشیت. چەندین فڕۆكەخانەی نێودەوڵەتی و هەرێمی، و هەروەها هۆكارەكانی تری گواستنەوەی نێودەوڵەتی، پێوانەی تەندروستیی توندیان داناوە. گەشتیارەكان بە دڵنیاییەوە ڕووبەڕووی تێست كردن یان خۆ كەرەنتین كردن دەبنەوە كاتێك دەگەن.\n•\tدەبێت ئەو بلیتی گەشتانە بكڕیت كە دەكرێت بگەڕێنرێتەوە . بەپێی هەواڵەكان، كۆڤید-19 بۆتە هۆی كێشەی ئابووری زۆر بۆ چەندین هێڵی ئاسمانی.\n•\tڕەچاوی ئەوە بكە كە چ كەرەستەیەكت پێویست دەبێت بیبەیت لەگەڵ خۆت. هەرچەندە وا دیارە كڕینی كەلوپەلی زۆر لە ترسدا كەم بووبێتەوە، نابێت ڕەچاوی ئەوە نەكەیت كە لەوانەیە لە داهاتوودا كەمامە، پاكژكەرەوەی دەست، سابوون، خواردنی لە قتووكراو، و كلێنسی تەوالێت كەم ببنەوە و دەبێت ئەمە ڕەچاو بكرێت . تێبینی بكە مان گرتن و/ یان كەمیی كارمەند بەهۆی توشبوونی كۆڤید-19 وە لەوانەیە بارودۆخەكە توند بكات لەو شوێنەی بۆی دەچیت.\n•\tئاگادار بە لەو وڵاتانەی كە ئاویان سنوردارە، وەك ئەردەن، لەوانەیە روبەڕوی داواكاری زۆر و كەم بوونەوەی ببنەوە لەگەڵ بەردەوام بوونی رێوشوێنی قەدەغەی هاتوچۆو پلەی گەرمیی نزیك بونەوەی وەرزی هاوین.\n•\tدوایین بارودۆخی ڤیزا بپشكنە بۆ ئەو شوێنەی بۆی دەچیت، بە تێبینی كردنی ئەوەی كە زۆر لە ولاتان پێدانی ڤیزایان راگرتوە و ئەو ڤیزایانەی بۆ گەشت كردن دراون هەڵپەسێردراون.\n•\tلەوە بكۆڵەرەوە كە ئایا ئەو وڵاتەی بۆی دەچیت داوای بڕوانامەی تەندروستیت لێدەكات كە بیسەلمێنێت تۆ توشبووی كۆڤید-19 نیت.\n•\tبەرنامەیەكی گەشتی گونجاو دابنێ و ڕەچاوی كاتی زیادە بكە لە فڕۆكەخانەكانی جیهاندا، بە ڕەچاو كردنی پشكنینی تەندروستی و خاڵەكانی پشكنینی پلەی گەرمی. هەمان شت بۆ وێستگەكانی شەمەندەفەر، كەشتی/شۆستەكان ویستگەی و پاسی رێگای دوور.\n•\tئاگادار بە لە دوایین گۆڕانكارییەكانی ئەو شوێنەی بۆی دەچیت، بە تێبینی كردنی ئەوەی هەندێ وڵات ڕێگا دەدەن تەنها كەسانی بیانی بچنە ناو فرۆكەخانەووێستگەدیاریكراوەكانەوە.\n•\tبە بەردەوامی چاودێری سەرچاوە لۆكاڵیەكانی هەواڵ بكە لەبارەی هەر قەدەغەكردنێكی هاتوچۆ ی ناوخۆی ئەو وڵاتەی گەشتی بۆ دەكەیت.\n•\tبە بەردەوامی چاودێری تەندروستیت بكە بۆ هەبوونی هەر نیشانەیەكی نەخۆشی\n•\tبە دڵنیاییەوە پێویستە خۆت كەرەنتین بكەیت دوای هەر ئەركێكی پر مەترسی. تكایە ئاگات لە ئامۆژگاریی حكومەت بێت كە پەیوەستە بەمەوە بۆ بەرچاوڕونی\n•\tچاودێریی دوایین هەواڵەكان و زانیارییەكان بكە لەسەر كۆڤید-19، و هەروەها هەر ڕێكارێكی كەرەنتین و جیاكردنەوەیەك كە جێبەجێ دەكرێت لە لە شوێنەكەی خۆت وئەو شوێنەی بۆی دەچیت\n•\tبەپێی ڕێژەی تووشبوون لەو وڵاتەی تێیدایت، دەبێت لە دەفتەرێكدا ناو و/ ژمارەی ئەو كەسانە بنووسیت كە لێیان نزیك دەبیتەوە بۆ نزیكەی 14 ڕۆژ دوای گەڕانەوەت. ئەمە یارمەتیت دەدات پەیوەندییان پێوە بكەیت كاتێك نیشانەكانت تێدا دەردەكەوێت\n-\tئەگەر نیشانەكانت تێدا دەركەوت\n•\tئەگەر نیشانەكانی كۆڤید-19 ت تێدا دەركەوت، هەرچەندئەو نیشانانە سووكیش بوون، تیمی كارگێڕ ئاگادار بكەرەوە. لەگەڵیان بە بۆ هۆكاری گواستنەوەی گونجاو لە خاڵی كۆتایی ئەركەكەتەوە تا ماڵەكەت. تەكسی مەگرە\n•\tپابەند بە بەئامۆژگاری ڕێكخراوی تەندروستی جیهانی، سەنتەرەكانی كۆنترۆڵ كردنی نەخۆشی، یان دامەزراوە تەندروستییە ناوخۆییەكان پەیڕەو بكە بۆ پاراستنی خۆت و كۆمەڵگەكەت\n•\tماڵەكەت بەجێمەهێڵە بە لایەنی كەمەوە بۆ 7 ڕۆژ لەو ڕۆژەوەی كە نیشانەكانت دەردەكەون. ئەمە یارمەتی پاراستنی كەسانی تر دەدات لە كۆمەڵگاكەتدا لە كاتێكدا تۆ لە قۆناغی گواستنەوەی نەخۆشییەكەیت\n•\tپلان دابنێ بۆ وەرگرتنی هاوكاری و داوای یارمەتی لە كەسانی تر بكە. داوا لە خاوەن كارەكەت، هاوڕێكانت، و خێزانەكەت بكە بۆ ئەوەی ئەو پێداویستییانەت بۆ بهێنن كە پێویستتە، و با لە بەردەم دەرگای دەرەوە بۆت جێ بهێڵن\n•\tبە لایەنی كەمەوە 2 مەتر دوور بە لە كەسانی تری ناو ماڵەكەت هەر كاتێك بۆت كرا\n•\tبەتەنیا بخەوە، ئەگەر دەكرێت\n•\tئەگەر لەگەڵ كەسانی تردا دەژیت، دەبێت رەچاوی ئەوە بكەن بۆماوەی 14 رۆژخۆتان جیا بكەنەوە. دەكرێت رێبەری بەسوود تان دەست بكەوێت ، پێویست بە چاودێری تایبەتە لە كاتی بەكارهێنانی گەرماو، تەوالێت، و كەلوپەلی چێشتخانە، بۆ دووركەوتنەوە لە ئاڵ و گۆڕی پیسی\n•\tدەستەكانت بشۆ بەشێوەیەكی ڕێكوپێك و بە تەواوی بە لایەنی كەمەوە بۆ ماوەی 20 چركە، بە بەكارهێنانی سابوون و ئاوی گەرم\n•\tتا ئەتوانیت لە كەسانی لاواز دوور بە، وەك بەساڵاچووان و ئەوانەی كێشەی تەندروستییان هەیە\n•\tپێویست ناكات پەیوەندی بە دامەزراوە تەندروستییە ناوخۆییەكانی وڵاتەكەتەوە بكەیت بۆ ئەوەی كەرەنتین بیت، مەگەر نیشانەكانت بە ئاشكرا بەرەو توندی بڕۆن لە ماوەی كەرەنتینەكەی خۆتدا.\n•\tكەرەستەی تەندروستیی ئۆنڵاینی CPJ زانیاریی بنەرەتیەكانی خۆپاراستن لەسەر سەرچاوە و كەرەستەی پاراستنی جەستەیی، دیجیتاڵی، و سایكۆلۆجی دەداتە ڕۆژنامەوانان و ژوورەكانی هەواڵەكان، لە نێوانیاندا، لەسەر ڕووماڵ كردنی نائارامی شارستانی و هەڵبژاردنەكان.


د. جاسم خۆشناو: جەهەنەم بە کۆڵمەوە\nرۆمانێکی کوردی بە زمانی ئیتالی جەهەنەم بە کۆلمەوە "ئەنفال" 138 لاپەڕە نووسینی تاریق بزێنی رۆما، ئیتالیا کۆتایی 2019------------------------------نزیکەی مانگێکە ئەو رۆمانە کەوتۆتە بازاڕ، لەلایەن تاریق بزێنی، هاوڕی و دۆستی نزیک و دێرینم، نووسراوە، بۆ من و هاوڕێ و دۆستە کوردەکانی ئیتالیا تاریق بە خەبات ناسراوە و لە 1963 لە دایکبووە. من و تاریق لە سالی 1981 ، لە کاتی کۆرسی زمانی ئیتالی، یەکترمان...\nد. جاسم خۆشناو: کورتە نامەیەک بۆ دادوەرێکی قەللاجی داداگای نێودەولەتی لاهای\nئەوڕۆ لە سایتی روداو، نووسین و راگەیاندنی دادوەرێک، بە ناو نێودەولەتی – لاهای، زۆر عەنتیکە کەوتە بەرچاوم، کە ناچاریکردم هەلوێستەی لەسەر بکەم، وەک مشتێک لە خەرواری ئەو دەسەلات و سیستەمە گەندەلکارەی باشور دوو قسە بکەم.ناونیشانەکە:تەرمی ئەو گەنجەی لە کەناراوەکانی ئیتاڵیا دۆزرایەوە،دەهێنرێتەوە کوردستان-----------------------------------ئێستا...\nد. جاسم خۆشناو: د. جاسم خۆشناو، لاورا شڕادەر، دۆستێکی دلسۆرو بە وەفای کورد\nلاورا شڕادەر فێڕارۆ Laura Schrader Ferraro لە 31 تەموزئ 1938 لە شاری "ڤێرچێلی" - ئیتالیا لە دایک بووە، لە 1956 دەست بە کاری رۆژنامەوانی دەکات، لە شاری تۆرینۆ، لە زانکۆ، بەشی یاسا تەواو دەکات. لە رۆژنامەکانی مۆدە، گەشت و جوگرافیا کار دەکات، لەگەڵ هاوسەرگیری لەگەڵ Georg Schrader بە رەگەز ئەلمانی،...\nد. جاسم خۆشناو: سەردانی ئەردۆغان بۆ لای پاپا لە ڤاتیکان\nسەرەتاپەیوەندی نێوان ڤاتیکان و تورکیا زۆر کۆنە، بۆ دروستبوونی ئیمپڕاتۆری عوسمانلی و داگیرکردنی قوستەنتینیەی پایتەختی ئیمپڕاتۆری رۆمانی رۆژهەلات لە سالی 1453 زا دەگەرێتەوە. لەم کاتەوە تاکو ئێستا بەرزو نزمی و تال و شیرنی بە خۆیەوە بینیووە. لەم سیاسەت و دیپلۆماسیە ڤاتیکان بە دوو ئاراستە کاری کردووە:-...\nد. جاسم خۆشناو: بۆ نووسینەوەی مێژوو: خەڵاتی کۆسرەت رەسوڵ و رەوەندی کورد لە ئیتالیا\nکوردستانپۆست ئەم بابەت و راپۆرتە دوور و درێژەی د. جاسم خۆشناوی بۆ هاتووە لەسەر خەڵاتەکەی کۆسرەت رەسوڵ، لەبەر ئەوەی باسەکە زۆر دوور و درێژ بوو، ئێمە بەشێکیمان لێهەڵبژارد، لە خوارەوە بە شێوەی (PDF) تەواوی نووسینەکە بڵاوی دەکەینەوە، کە هەندێک نهێنی لەسەر ئەو خەڵات و جۆری ئەو خەڵاتانە هەڵدەداتەوە،...\nد. جاسم خۆشناو: بۆ سەرۆک کۆماری فەرەنسا، بەڕێز فرانسوا ئۆلاند\nحەزدەکم سوپاسی گەلی فرەنسا بکەم بۆ ئەو هاوسۆزی و هاوکاریەی بەرامبەر بە کورد پیشانی داوە، بە تایبەتی سیاسەتی فەرەنسا لە کاتی سەرۆکایەتی بەڕێزتان لە شەڕی دژ بە داعش. لەگەل ئەوەشدا بە باشی دەزانم سەرنجی بەڕێزتان بۆ بارودۆخی هەرێمی کوردستان، لە ژێر سەرۆکایەتی مەسعود بارزانی، رابکێشم.بارزانی سەرۆکێکی ناشەرعیە،...\nد. جاسم خۆشناو: یاداشتی کۆمیتەی ناوەندی نەتەوەیی کوردەکان کوردستانی خوارو "مێزۆپۆتامیا"\nیاداشتی کۆمیتەی ناوەندی نەتەوەیی کوردەکان کوردستانی خوارو "مێزۆپۆتامیا" بۆ سکرتێری کۆمیسیۆنی هەمیشەیی ئینتیدابەکانی کۆمەلەی نەتەوەکان لە جنێف، سولێمانی 31 ئابی 1930پێشەکیەکی کورت و پێویست.لە هاوینی 1986 لە شاری رۆما، لە پەڕتوکخانەی "پەیمانگای رۆژهەلات" Istituto per l’Orienteخەریکی بە دوا گەڕانی...\nد. جاسم خۆشناو: فاوڵەکانی سەرۆکی پەرلەمانی کوردستان لە ئیتالیا\nسەرۆکی پەرلەمان و شاندی یاوەری لە ماوەی مانەوەیان لە ئیتالیا، لە 8 تا 15ی شوبات کۆمەلە فاولێکیان، بە خۆڕایی، کرد. نە ویستیان چاویان بە گۆڕانخوازان و بەرپرسی ئەنجومەن و نە نوێنەری ینک بکەوێت، باسی رەوەندی کوردی هەر ناکەین. 7 رۆژ لە ئیتالیا چیانکرد، بەبێ بەرنامە هاتببوون، هەر رۆژەی لە دەرگایەکیان دەدا...\nد. جاسم خۆشناو: بۆ نووسینەوەی مێژوو: خۆپیشاندان لە بەرامبەر سەفارەتی عێراق، لە رۆما- ئیتالیا\nرۆژی 18 یان 19/09/1989 لە رۆژنامەی "ئیل مەنیفێستۆ" وتارێکی کورتم خوێندەوە کە تێیدا هاتبوو "ئەمنستی ئینتەرناشنال زنجیرە چالاکیەک لە دژی لە سيدارەدان ساز دەکات، هەر رۆژەی لە بەرامبەر سەفارەتی چین، ئێران، خواروی ئەفریقا، عێراق، یەکێتی سۆڤیەت و ولاتە یەکگرتوەکانی ئەمەریکا گرد دەبنەوە و نەڕەزایی دەردەبڕن. هەمان...\nد. جاسم خۆشناو: سیستەمی سیاسی و هەلبژاردنەكانی ئیتالیا 24 و 25 شوباتی 2013\nپێشەكی: ئێوارەی 15 شوبات ئەم بابەتەم بۆ سایتی "سبەی" رەوانە كرد، بەیانی 16 هەستمكرد دوا كۆپی، ئەوەی لەبەردەستایە، رەوانە نەكردوە، ئەوەش لەبەر ئەوەی لە 2 فایل سێیڤم كردبو، یەكسەر ئەو كۆپیەیەم بۆیان رەوانە كردەوە بەلام، تا گەیشتنی كۆپیەی یەكەم دابەزیبوو. http://www.sbeiy.com/Detail.aspx?id=16819&LinkID=14...\nد. جاسم خۆشناو: پرۆفیسۆر میرێللە گەڵێتی، دۆستی دێرینی كورد كۆچی ناوادەیكرد\nلە 25/02/ 1949 لە شاری بۆلۆنیای ئیتالیا لە دایك بووە ، لە 4/9/2012 لە شاری رۆما لە ناكاو بە ناوادە كۆچی دوایكرد، لە 1974 كۆلێژی علومی سیاسی "بەشی سیاسەتی كۆمەلایەتی" تەواو دەكات، تێزەكەی بەناوی "ستراكتەری سیاسی و بەها كولتوریەكانی كۆمەلگای كوردەواری"ە.Struttura politica e valori culturali nella societ...\nد. جاسم خۆشناو: كام خەلاتی ئاشتی بۆ سەرۆكی هەرێم، مەسعود بارزانی؟\nتێبینی: بۆ خوێندنەوەی ئەم بابەتە، کلیک لەسەر ئەو ژمارانە بکە، بۆ نمونە  کە لە دوای هەندێک لەو نووسینانەوە هاتوون، لەو ژمارەیەوە دەتباتە خوارەوە بۆ روونکردنەوە لەسەر ئەو خاڵەی کە ئاماژەی پێدراوە، لە دوای خوێندنەوەی مەبەستەکە، کلیکی ئەو ژمارەیە بکە، دەتهێنێتە سەرەوە، تا بەردەوام بە خوێندنەوەکە بدەیت....\nد. جاسم خۆشناو: فاوڵەكانی مەلا بەختیار\nلە كۆتایی سێپتەمبەر و سەرەتای ئۆكتۆبەر بەرێز مەلا بەختیار، كارگێری مەكتەبی سیاسی ینك، سەردانی چەند وولاتی ئەوروپی، وەكو ئیتالیا، فەرەنسا، سوید و نەمسا، كرد و، بەقسەی خۆی و میدیاكانی ینك سەردانی پەرلەمان، وەزارەتی دەرەوە، كۆشكی كۆماری (نەمسا)، بارەگای پارتە سیاسی و تەنانەت نەقابەی كرێكارانیشی كردووە....\nد. جاسم خۆشناو: ریکخراوه نێوده‌وڵه‌تییه‌کان\nخوێنه‌ری به‌رێز ئه‌م دوو لینکه‌ی خواره‌وه له نووسینی دکتۆر جاسم تۆفیق خۆشناوه ، که به‌باشیزانی ئه‌م وتاره ئه‌کادیمییه له ته‌ک زۆران وتار که وه‌ک خۆی ده‌فه‌رموێ له کوردستانپۆست بلاو ده‌بێته‌وه ، وتاره‌که‌ی به‌رێزیشی بڵاوبێته‌وه ، وتارێکی زانستی گرنگه که پێویست ده‌کات خوێنه‌ری کورد پیی ئاشنابێت....\nد. جاسم خۆشناو: بزاڤی رۆژنامەوانی كوردی لە ئیتالیا: ئەزمونی گۆڤاری هەتاو\nبزاڤی رۆژنامەوانی یان چاپەمەنی كوردی لە ئیتالیا، راستەوخۆ، بەستراوەتەوە بە بوونی كوردستانیان لەم وولاتە. بە پێی ئەو زانیارانەی لەبەر دەستی ئێمەدایە لە سەرەتای سالانی حەفتای سەدەی رابردووو، بە واتایەكیتر لە دوای بەیانی ئازاری 1970، دەستەیەك خۆێندكار، كە زۆربەیان لە باشوری كوردستان، روویان لە ئیتالیا كرد،...


زیاتر له 34 هه‌زار توشبووی نه‌خۆشی شه‌كره له‌شاری هه‌ولێر بوونی هه‌یه\nله‌ڕۆژی جیهانی به‌ره‌نگاربوونه‌وه‌ی نه‌خۆشیی شه‌كره‌دا به‌ڕێوه‌به‌رایه‌تی گشتی ته‌ندروستی هه‌ولێر چه‌ند چالاكیه‌كی ئه‌نجامدا، به‌پێی ئامارێكیش زیاتر له 34 هه‌زار توشبووی نه‌خۆشیی شه‌كره له‌شاره‌كه‌دا بوونی هه‌یه.\nڕۆژی 14 ی تشرینی یه‌كه‌می هه‌موو ساڵێك بۆ به‌ره‌نگاربوونه‌وه‌ی نه‌خۆشیی شه‌كره دیاریكراوه، له‌و پێناوه‌شدا سه‌رجه‌م به‌ڕێوه‌به‌رایه‌تیه‌كانی ته‌ندروستی چالاكی جۆراوجۆر بۆ چۆنیه‌تی خۆپاراستن له‌م نه‌خۆشیه ئه‌نجام ده‌ده‌ن.\nبه‌ڕێوه‌به‌ری گشتی ته‌ندروستی هه‌ولێریش ڕایگه‌یاند" به‌پێی دواین ئامار زیاتر له 34 هه‌زار توشبووی نه‌خۆشی شه‌كره له‌شاری هه‌ولێر بوونی هه‌یه‌و نزیكه‌ی 29 هه‌زار نه‌خۆش له‌لایه‌ن سه‌نته‌ری نه‌خۆشی شه‌كره‌ی هه‌ولێر ناویان تۆماركراوه و چاره‌سه‌ر وه‌رده‌گرن.\nئه‌مه‌ش له‌كاتێكدایه به‌شێكی زۆریان به‌هۆی نه‌بوونی چاره‌سه‌ری پێویست ناچارن ڕوو له‌كه‌رتی تایبه‌ت بكه‌ن و ده‌رمان و پێداویستی به‌نرخێكی گران بكڕن.


گیانه تۆ بووی یه‌كه‌مین كه‌س ، نامه‌ی دڵداریت دامه ده‌س\n(گیانه تۆ بووی یه‌كه‌مین كه‌س ، نامه‌ی دڵداریت دامه ده‌س\nمنیش دڵم داوه به‌تۆ ، هه‌رتۆی تیایت و هه‌رتۆیت و به‌س )\nئه‌و كۆپله‌یه یه‌كێكه له‌سه‌ر به‌ندی گۆرانییه‌كی خۆشی هونه‌رمه‌ند عوسمان شارباژێڕی ، كه له‌لای بیسه‌ر و هه‌وادارانی هونه‌ری مۆسیقاو گۆرانی یاده‌وه‌رییه‌كی جوان و پڕ چێژی هونه‌ری هه‌یه ،هه‌ركاتێك مه‌به‌ست بێت باس له هونه‌ر و هونه‌رمه‌ندانی ساڵانی په‌نجاكان و شه‌سته‌كان و حه‌فتاكانی سه‌ده‌ی پێشوو بكه‌ین، بێگومان به‌بێ له‌به‌رچاوگرتنی ناو و نازناو و ده‌نگ و كاره هونه‌ریی و ئه‌ده‌بییه‌كانی (عوسمان شارباژێڕی) ، به‌بێ تێكۆشان و خزمه‌ته به‌رفراوانه‌كه‌ی له‌بواری گۆرانی و ئاواز و هۆنراوه‌و نوسین و توێژینه‌وه به‌نرخه‌كانی له( كتێب ، گۆڤار و ڕۆژنامه‌كان) دانابێت و چونكه هونه‌رمه‌ند عوسمان شارباژێڕی مێژوویه‌كی جوان ولێورێژی هه‌یه .\nله‌بواری گۆرانیدا هونه‌رمه‌ند عوسمان شارباژێڕی خاوه‌نی شێوازێكی تایبه‌ت به‌خۆیه‌تی و ، ڕاسته زۆرینه‌ی به‌رهه‌مه‌كانی سۆزدارین و له‌سه‌ر ستایلێكی شادی به‌خش پێشكه‌شی كردوون ، به‌ڵام كه‌ده‌ڵێم شادی به‌خش واته نه‌ك ئه‌و ڕیتمه خێرایه‌ی كه‌بۆ هه‌ڵپه‌ڕكێ و گۆڤه‌ند ده‌خوێندرێ.\nعوسمان شارباژێڕی ، نوسه‌ر و هونه‌رمه‌ند و شاعیر و رۆژنامه‌نووس، پڕبه‌خشش بۆ نه‌ته‌وه‌كه‌ی ،له‌هه‌ر قۆناغێكی ته‌مه‌نیدا بووبێت ئه‌وه‌ی له‌ده‌ستی هاتبێت درێغی نه‌كردووه و له‌ساڵانی شه‌سته‌كانه‌وه ئه‌سپی خۆی تاو داوه و،به‌رده‌وام بووه تا ڕووی كردۆته تاراوگه و ماوه‌ی چه‌ند ساڵێكه به‌داخه‌وه بێسه‌ر و شوێنه و هیچ هه‌واڵێك له نووسه‌ر و هونه‌رمه‌ند عوسمان شارباژێڕی نییه و بێسه‌ر و شوێنه..؟؟؟!!\nهونه‌رمه‌ند عوسمان شارباژێڕی ....\nعوسمان حاجی عه‌لی حاجی مارف ، له‌نێوه‌ندی هونه‌ری و ئه‌ده‌بیدا به ( عوسمان شارباژێڕی ) ناسراوه ،\nهونه‌رمه‌ند له ساڵی (1940) له گه‌ڕه‌كی چوارباخی شاری سلێمانی له‌دایكبووه، خاوه‌نی سێ خوشك و برایه‌كه،\nبۆ نازناوی ( شارباژێڕی) بۆته پاشگری ناوی هونه‌رمه‌ند ..؟ دیاره باب و باپیرانی هونه‌رمه‌ند له‌ده‌ڤه‌ره جوان و زه‌نوێره‌كه‌ی شارباژێڕه‌وه ڕوویان كردۆته شاری سلێمانی و تێیدا نیشته‌جێ بوون،\nوه‌ك ئه‌و یاسا و ڕێسایه‌ی كه بۆمنداڵ دانراوه له‌ته‌مه‌نی (6) ساڵیدابخرێته به‌رخوێندن، هونه‌رمه‌ند عوسمان شارباژێڕی ده‌خرێته به‌رخوێندن و فێربوونی ئه‌لف و بێی كوردی له قوتابخانه‌ی سه‌ره‌تایی له‌شارۆچكه‌ی (چوارتا) ، له‌و ته‌مه‌نه منداڵیه‌دا هونه‌رمه‌ند خولیاو ئاره‌زووی به‌لای هونه‌ردا ده‌ڕوات و له‌ڕێی ده‌نگه به‌سۆزه‌كه‌یه‌وه گۆرانی ده‌خوێنێ،له‌شارۆچكه‌ی چوارتا قۆناغی سه‌ره‌تایی ته‌واو ده‌كات.\nیه‌كه‌م ده‌ركه‌وتنی عوسمان شارباژێڕی وه‌ك ده‌نگخۆش و توانای چڕینی گۆرانی هه‌یه .؟ له‌دیدارێكدا به‌وشێوه‌یه هونه‌رمه‌ند باس له سه‌ره‌تای ژیانی هونه‌ری خۆی ده‌كات و ده‌ڵێت ( له‌به‌هاری ساڵی (1953) ( واته له‌ته‌مه‌نی 13 ساڵیدا) له‌كاتێكا سینه‌مای گه‌ڕۆك به‌قزاو ناوچه‌كاندا ئه‌گه‌ڕا من له‌چوارتا بۆیه‌كه‌م جار له‌به‌ر میكرۆفۆندا گۆرانی ( باران) م ووت)(1)\nگۆرانی باران ....\n( جاچۆن وائه‌بێ شه‌رتی دڵداری ،تۆله‌عه‌یش و نۆش من له‌خه‌مباری\nباران ، باران ، نم نم ته‌ڕمی كرد، ئه‌و كچه له‌و ماڵه، له‌دین ده‌رمی كرد .....ئاواز و هۆنراوه‌ی فۆلكلۆر)\nدوای ته‌واوبوونی قۆناغی سه‌ره‌تایی ده‌گه‌ڕێنه‌وه بۆ شاری سلێمانی و درێژه به‌قۆناغه‌كانی خوێندن ده‌دات و ، ( ناوه‌ندی و خانه‌ی پێگه‌یاندنی مامۆستایان) ی ته‌واوكردووه‌و، به‌ڵام خولیای هونه‌ر له‌ناخیدا گه‌شه ده‌كات، له‌پایزی ساڵی ( 1958) هونه‌رمه‌ند وه‌ك ئه‌كته‌رێك له‌سه‌ر شانۆی ئاماده‌یی سلێمانی، به‌شداری ده‌كات له‌شانۆگه‌ری ( كاوه‌ی ئاسنگه‌ر) ڕۆڵی گۆرانیبێژی ( زووحاك) ی بینیوه.\nله‌دوای ته‌واو كردن و به‌ده‌ستهێنانی بڕوانامه،هونه‌رمه‌ند وه‌ك مامۆستا له‌ساڵی (1963) داده‌مه‌زرێت له شارۆچكه جوانه‌كه‌ی ( ڕواندز) و له‌هه‌مان ساڵدا ،هونه‌رمه‌ند عوسمان شارباژێڕی له‌ساڵی (1963) ژیانی هاوسه‌ری پێكدێنێت.\nدواتر له هاوینه‌هه‌واری ( شه‌قڵاوه) و پاشان ده‌گوزارێته‌وه بۆ ( پیرزین) ساڵی ( 1969 بۆ 1970) له ( چالاكی قوتابخانه‌كانی هه‌ولێر ) وانه‌ی ( سروود و مۆسیقا) ی به‌قوتابییه‌كانی وتۆته‌وه، له‌گه‌ڵ پیشه‌كه‌یدا وه‌ك مامۆستا به‌دڵسۆزانه چه‌ندین نه‌وه‌ی پێگه‌یاندووه.\nله‌كۆتایی ساڵانی حه‌فتاكان ده‌گه‌ڕێته‌وه‌بۆشاری سلێمانی و ڕاژه‌كه‌ی ده‌گوازێته‌وه بۆ په‌روه‌رده‌ی شاری سلێمانی و له‌قوتابخانه‌كانی ( خه‌بات ، سه‌لاحه‌دین ، ڕاپه‌ڕین ، مه‌ولاناخالید و بادینان و گۆیژه) وانه‌ی سروود و مۆسیقا ، له‌پاڵ هه‌ردوو وانه‌ی ناوبراودا ، وانه‌ی (ئایین) یش به‌قوتابیه‌كانی ده‌ڵێته‌وه‌و ، ماوه‌ی ساڵانێكی زۆر له‌ته‌مه‌نی له‌پیشه‌ی پیرۆزی مامۆستایه‌تیدا به‌سه‌رده‌بات.یه‌كێك له قوتابییه‌كانی به‌و شێوه‌یه باس له مامۆستاكه‌ی ده‌كات ، (له قوتابخانه‌ی بادینان له‌سلێمانی له‌گه‌ڕه‌كی خه‌بات ، ساڵی (1973) مامۆستامان بوو، به‌ڕاستی له‌وسه‌رده‌مه‌دا مامۆستایه‌ك بوو هه‌موومان خۆشمان ده‌ویست و زۆر ده‌نگی خۆش بوو، ئەو ڕۆژانەی وانەی ئەومان هەبوایە بەخۆی و ئامێرێکی عوودەوە ئەهات و جارجار خۆی گۆرانی بۆ ئەوتین و هەڵسەنگاندنیشی بۆ ئەو قوتابیانه ئەکرد کە دەنگیان خۆش بوو ، وه زۆر سه‌رسام بوو به‌ده‌نگ و گۆرانییه‌كانی هونه‌رمه‌ند حه‌سه‌ن زیره‌ك) (2)\nوێسته‌گه‌كانی ژیانی هونه‌ری و ئه‌ده‌بی ، نووسه‌ر و شاعیر و گۆرانیبێژ عوسمان شارباژێڕی ....!\nله‌گه‌ڵ به‌خشینی كاته‌كانی به وانه وتنه‌وه‌به قوتابییه‌كانی ، له‌پاڵ ئه‌و ئه‌ركه پیرۆزه‌دا ، خامه‌ی به‌بڕشت و زمانشیرینی خستۆته‌كار بۆ دنیای ئه‌ده‌ب و ڕۆژنامه‌گه‌ری و هونه‌ری مۆسیقاو گۆرانی ، له‌و ساڵانه‌ی كه‌له‌شاری هه‌ولێر ژیاوه هونه‌رمه‌ند یه‌كێك ده‌بێت له ده‌سته‌ی دامه‌زرێنه‌ری ( تیپی نواندن و مۆسیقای مامۆستایانی هه‌ولێر) ،\nهونه‌رمه‌ند له‌ساڵی (1956) یه‌كه‌مین هۆنراوه‌ی نوسیوه‌و له‌وسه‌رده‌مه‌دا بڵاوی كردۆته‌وه، له‌دوای ئه‌و هۆنراوه‌وه زیاتر پشت ئه‌ستوور ده‌بێت به هه‌ست و خامه‌ی خۆی و هه‌نگاوهه‌ڵده‌گرێت بۆ نێو دنیای نووسین و هۆنراوه‌و له‌پاڵیشیدا خزمه‌ت به هونه‌ری مۆسیقا و گۆرانی ، بۆتۆماركردن و بڵاوكردنه‌وه‌ی گۆرانییه‌كانی ڕووده‌كاته ڕادیۆی كوردی به‌غدا و له‌ڕێكه‌وتی ( 16/8/1960) یه‌كه‌م گۆرانی خۆی تۆمارده‌كات.\nهه‌روه‌ها له‌ساڵی ( 1962) عوسمان شارباژێڕی نامیلكه‌یه‌كی شیعری به‌ناوی ( دیاری و یادگار) به‌چاپ ده‌گه‌یه‌نی و بڵاوی ده‌كاته‌وه،\nله‌دوای حه‌وت ساڵ به‌سه‌ر چاپكردنی ئه‌و نامیلكه شیعرییه‌دا ، عوسمان شارباژێڕی وه‌ك ئه‌ركێك كه‌له‌ئه‌ستۆیه‌تی و خزمه‌ت به زمان و فه‌رهه‌نگ و ووشه‌ی كوردی و كتێبخانه‌ی كوردی، له‌ساڵی (1969) نامیلكه‌یه‌كی شیعری به‌ناوی ( ئه‌ستێره‌ی به‌یان) چاپ و بڵاو ده‌كاته‌وه،له‌ڕێی ده‌نگ و هونه‌ره‌كه‌یه‌وه ، هه‌روه‌ها ئه‌و نامیلكه شیعریانه ، وه‌ك هونه‌رمه‌ند و شاعیر و نووسه‌رێكی خامه جوان و هه‌ست به‌رز له‌نێو خه‌ڵكیدا ده‌رده‌كه‌وێت و ده‌ناسرێت و ، له‌خه‌می ئه‌وه‌شدا ده‌بێت كه گه‌شه به‌هونه‌ره‌كه‌ی بدات و ئاواز بۆ هۆنراوه‌كانی خۆی داده‌نێ و به‌ده‌نگه خۆشه‌كه‌ی ده‌یانخوێنێ.\nهونه‌رمه‌ند عوسمان شارباژێڕی له‌ماوه‌ی ئه‌و چه‌ندین ساڵه‌ی كه هاتوچۆی ڕادیۆی كوردی به‌غدا ی كردووه ، نزیكه‌ی (30) به‌سته‌و مه‌قامی بۆ ڕادیۆ تۆماركردووه، هونه‌رمه‌ند له‌ساڵی (1970) ده‌چێته ته‌له‌فزیۆنی كه‌ركوك و ، ئه‌و گۆرانیانه‌ی كه‌به‌ڕه‌ش و سپی له‌ته‌له‌فزیۆنی كه‌ركوك تۆماری كردوون( 21) گۆرانی و (7) گۆرانی به ڕه‌نگاو ڕه‌نگ ، وه‌هه‌روه‌ها (2) گۆرانیشی له‌ته‌له‌فزیۆنی ( نه‌ینه‌وا) تۆماركردووه.\nهونه‌رمه‌ند عوسمان شارباژێڕی ، له‌ساڵی (1972) بۆته ئه‌ندامی كۆمه‌ڵی هونه‌ر و وێژه‌ی كوردی لقی سلێمانی ، له‌به‌شی مۆسیقاو گۆرانی درێژه به‌كارو چالاكییه هونه‌رییه‌كانی ده‌دات.\nسه‌باره‌ت به تۆماركردنی گۆرانی و چالاكیی هونه‌ری ، هونه‌رمه‌ند نوسیویه‌تی ( هاوینی ساڵی (1973) مۆسیقاری جیهانی خه‌ڵكی دانیمارك ( یۆركان پلیتنه‌ر) چه‌ندگۆرانییه‌كی فۆلكلۆری بۆ تۆماركردم) (3)\nهونه‌رمه‌ند عوسمان شارباژێڕی له ڕێی هونه‌ری گۆرانیبێژی و هۆنراوه‌كانیه‌وه، په‌یوه‌ندییه كۆمه‌ڵایه‌تیه‌كانی فراوانتر ده‌بێت و تێكه‌ڵاوبوونی زیاتر ده‌بێت له‌گه‌ڵ هونه‌رمه‌ندانی سه‌رده‌می خۆی ، كه‌سێكی ساده‌و ڕووخۆش و هه‌ست ناسك و زمانشیرین بووه له‌ته‌ك هاورێ هونه‌رمه‌نده‌كانی و هۆنراوه‌كانی هونه‌رمه‌ند و شاعیر عوسمان شارباژێڕی ، له‌لایه‌ن زۆرێك له هونه‌رمه‌ندانه‌وه ئاوازیان به‌باڵادابڕاوه خوێندوویانه هونه‌رمه‌ندانی وه‌ك ( مامۆستا عه‌لی مه‌ردان، باكووری ، یه‌حیا مه‌رجان ، محه‌مه‌د قه‌دری ،ئه‌حمه‌دی شێخاڵی ، جه‌لال كۆچه‌ر ، قادر ئه‌حمه‌د ، ناصر به‌شیر و ڕه‌زا عه‌لی).\nهۆنراوه‌ی ( ناڵه‌ی ده‌روون)\n(گوێ بگره خورپه‌ی دڵم بێ قه‌رار\nئه‌گری ئه‌نالێ بۆ ...دیداری یار\nنازدار هاواره دڵم ...زامداره\nبگه‌ره فریام لای تۆیه ... چاره )\nئه‌م هۆنراوه‌یه له‌لایه‌ن هونه‌رمه‌ند ( محه‌مه‌د قه‌دری) یه‌وه ئاوازی بۆ دانراوه‌و له ( 12/9/1974) له‌ڕادیۆی كوردی به‌غدا خوێندوویه‌تی) .\nگۆرانییه ناوداره‌كانی هونه‌رمه‌ند عوسمان شارباژێڕی ... به‌رله‌وه‌ی باس له گۆرانییه‌كانی بكرێت ، ده‌بێت ئاماژه به بواری مه‌قام خوێندنی بده‌م ، هونه‌رمه‌ند یه‌كێك بووه له‌و خۆشخوانه‌ی دوای هونه‌رمه‌ندان ( شێخ نوری شێخ ساڵه‌ح ، حه‌مه ساڵه‌ح دیلان ، مه‌حموی تۆفیق شلك ، عوسمان عه‌لی و حه‌مه‌ی نێرگز و ...تاد ) به‌ده‌نگه خۆش و پڕ سۆزه‌كه‌ی مه‌قامی ( سه‌فه‌ر) ی خوێندووه،\n_گۆرانی ( گیانه تۆبووی ) هۆنراوه‌و ئاوازی هونه‌رمه‌ند عوسمان شارباژێڕی ، ئاماده‌و دابه‌شكردنی مۆسیقا( فوئاد عوسمان) ده‌رهێنانی بۆ ڕادیۆ ( یه‌حی حه‌مدی) ، ده‌رهێنانی بۆ ته‌له‌فزیۆن هونه‌رمه‌ند( ناصر حه‌سه‌ن) ، سه‌باره‌ت به‌م گۆرانییه هونه‌رمه‌ند عوسمان شارباژێڕی نوسیویه‌تی ( ئه‌م هۆنراوه‌و ئاوازه ، هونه‌رمه‌ند ( ناسری ڕه‌زازی) لێی وه‌رگرتووم و زۆر جوان وتویه‌تی(4)\n_ گۆرانی (به‌له‌رزانه) هۆنراوه‌و ئاوازی عوسمان شارباژێڕی ،له‌م گۆرانییه‌دا هونه‌رمه‌ند سوودی له‌كۆپله‌یه‌كی فۆلكلۆر وه‌رگرتووه بۆ سه‌ربه‌ندی گۆرانییه‌كه ، تیپی مۆسیقای كۆمه‌ڵ و هونه‌ر و وێژه‌ی كوردی لقی سلێمانی مۆسیقایان بۆ ژه‌نیوه‌و ، ئاماده و دابه‌شكردنی له‌لایه‌ن هونه‌رمه‌ند ( نامدار قه‌ره‌داخی ) یه‌وه‌و ، ده‌رهێنانی بۆ ته‌له‌فزیۆن ( حسێن النصراوی ) بووه.\n_ گۆرانی ( سوێند) ئاوازو هۆنراوه‌ی هونه‌رمه‌ند عوسمان شارباژێڕی .\n_گۆرانی ( ئه‌ی كیژۆڵه) ئاوازو هۆنراوه‌ی هونه‌رمه‌ند عوسمان شارباژێڕی، ئاماده‌كردنی مۆسیقا له‌لایه‌ن هه‌ردوو هونه‌رمه‌ندان ( شه‌وكه‌ت ڕه‌شید و نامدار قه‌ره‌داخی) و ده‌رهێنانی بۆ ته‌له‌فزیۆن هونه‌رمه‌ند ناصر حه‌سه‌ن) .\n_ گۆرانی ( چاوه‌ڕێ) ئاوازو هۆنراوه‌ی هونه‌رمه‌ند عوسمان شارباژێڕی، ئاماده‌و دابه‌شكردنی مۆسیقا بۆ ڕادیۆی كوردی به‌غدا ( نازم نه‌عیم) و ده‌رهێنانی بۆ ڕادیۆ ( یه‌حی حه‌مدی ) و ده‌رهێنانی بۆ ته‌له‌فزیۆن( تالیب عبدالحسین) .\n_ گۆرانی ( چاو جوان ) ئاوازو هۆنراوه‌ی هونه‌رمه‌ند عوسمان شارباژێڕی، ئاماده‌و دابه‌شكردنی مۆسیقا بۆ رادیۆی كوردی هونه‌رمه‌ند ( فوئاد عوسمان ) ده‌رهێنانی بۆ ڕادیۆ ( عبدالحلیم السید) و ده‌رهێنانی بۆ ته‌له‌فزیۆن هونه‌رمه‌ند( ناصر حه‌سه‌ن) .\n_ گۆرانی ( گه‌ردانه) ئاوازو هۆنراوه‌ی هونه‌رمه‌ند عوسمان شارباژێڕی، ئاماده‌و دابه‌شكردنی مۆسیقا بۆ رادیۆی كوردی ( ئیبراهیم الراوی) ده‌رهێنانی بۆ ڕادیۆ ( یحی حه‌مدی ) و ده‌رهێنانی بۆ ته‌له‌فزیۆن( واجب سه‌عید).\n_ گۆرانی ( كچی جوان) ئاوازو هۆنراوه‌ی هونه‌رمه‌ند عوسمان شارباژێڕی، ئاماده‌و دابه‌شكردنی مۆسیقا بۆ رادیۆی كوردی هونه‌رمه‌ند ( فوئاد عوسمان ) ده‌رهێنانی بۆ ڕادیۆ ( یحی حه‌مدی) و ده‌رهێنانی بۆ ته‌له‌فزیۆن هونه‌رمه‌ند( ناصر حه‌سه‌ن) .\n_ گۆرانی (دڵ) هۆنراوه‌ی ( عه‌لی باپیرئاغا) ئاوازی عوسمان شارباژێڕی ،\n_گۆرانی ( شیرین) ئاوازو هۆنراوه‌ی هونه‌رمه‌ند عوسمان شارباژێڕی،ئه‌م دوو گۆرانییه ( دڵ و شیرین) له‌ته‌له‌فزیۆنی كه‌ركوك تۆماركراون و ، ئاماده‌كردنی مۆسیقا هونه‌رمه‌ند( قادر مه‌ردان) ده‌رهێنانی بۆ ڕادیۆ ( ئیبراهیم القیسی) بۆ ته‌له‌فزیۆن ( حسێن عه‌لی غالب).\n_ گۆرانی ( خۆشه‌ویست) ئاوازو هۆنراوه‌ی هونه‌رمه‌ند عوسمان شارباژێڕی،( به‌ئه‌ستێره‌كه‌ی به‌ری به‌یانی ، تۆی یه‌كه جوانی كیژی سلێمانی من تۆم خۆش ئه‌وێ تۆیاری منی ، هه‌رتۆ یاره‌كه‌ی نازداری منی)\nسه‌باره‌ت به‌و گۆرانییه ئه‌وه‌ی بێته‌وه یادم ، كاتێك له‌ڕێی ته‌له‌فزیۆنی كه‌ركوكه‌وه بڵاو بۆوه، یاده‌وه‌ریی منداڵیم ده‌مگه‌ڕینێته‌وه بۆ ئه‌وكاتانه‌ی ئه‌م گۆرانییه له‌ته‌له‌فزیۆنی كه‌ركوك بڵاو ده‌بۆوه ، هونه‌رمه‌ند عوسمان شارباژێڕی به‌پۆشاكی كوردی و زۆر جوان و شیكپۆشییه‌وه له‌گه‌ڵ خاتوونێك گۆرانییه‌كه‌ی تۆماركردبوو، له‌نێو خه‌ڵكیدا هونه‌رمه‌ند كه‌تبووه به‌ر ڕه‌خنه‌و تانه‌و ته‌شه‌ر و گازانده‌ی بینه‌ران و ئه‌وه‌نده‌ی بیرم بێته‌وه ڕه‌خنه‌كه ئه‌وه‌بوو كه بۆ عوسمان شارباژێڕی كه‌وتۆته سه‌ر ئه‌ژنۆ له‌به‌رامبه‌ر ئه‌و كچه‌دا ، دیاره ئه‌و سه‌رده‌مه شێوازی بیركردنه‌وه‌ی خه‌ڵك له‌و ئاسته‌دا بوو، هونه‌رمه‌ند عوسمان شارباژێڕی سه‌باره‌ت به‌چۆنیه‌تی تۆماركردنی گۆرانی ( خۆشه‌ویست ) كه ساڵی (1974) تۆماری كردووه و ئه‌و سه‌ر‌ده‌مه ئه‌و ته‌علیق و توانجانه‌ی ئاراسته‌ی كراوه ،به‌وشێوه‌یه باس ده‌كات ( له‌م گۆرانییه‌دا ده‌رهێنه‌ری ته‌له‌فزیۆنی به‌حسابی خۆی گه‌شه‌پێدانێك و گۆڕانێك له‌دیمه‌ن و دیكۆری گۆرانیی كوردیدا چه‌ند هه‌ڵس و كه‌وتنێكی بۆدانام به‌جێی بهێنم ، وه‌ك دڵسۆزێ:ی هونه‌ری كوردی به ( ده‌سته ملانێ و چۆك چه‌مینه‌وه) ڕازی بووم، تۆبه خوایه تۆبه به‌س نه‌بوو زیاتر ده‌مم نه‌دا ، بوو به‌خوێنه‌كه‌ی سیاوه‌ش ، ئافره‌تی ناشیرین به‌خۆی شه‌شخانی ته‌علیقه‌وه( ئه‌و ئافره‌ته ده‌ڵه قۆڕه كێ یه؟ ) ( ئه‌و قۆڕیتانه لووت درێژه خه‌ڵكی كوێه؟ ) ( ریزم بۆ ئه‌دیب و هونه‌رمه‌نده مه‌زنه‌كانمان) زڕه هونه‌رمه‌ندیش به‌قه‌ره‌بینای ( عه‌یبه باوكم عه‌یبه) ( چۆن ئه‌بێ به‌جلی كوردییه‌وه وابكرێ ؟ ئه‌مه بۆ دلسۆزی بوو یا بۆ ده‌مارگرتن خوا ئه‌یزانێ!! بێ گوێ پێدانه ( به‌ندوباو) و ( بوختان ) و ( بۆڵه) و ( به‌ڵا) بێ كۆڵدان هه‌نگاوی خۆمم نا ، به‌پێوانه‌ی ئه‌وه‌ی زۆربه‌ی كۆمه‌ڵه‌كه‌م له‌ناو خاو و خێزانه‌كه‌یدا سه‌یری فیلمی ( بیانی) پڕ هه‌یتو هووت و سه‌مای ئافره‌تی نیوه‌ڕووت ئه‌كه‌ن و پێی قه‌ڵس نین جا ئه‌وه‌ی من ... ( زیخێكه له‌چیایه‌ك و دڵۆپێكه له‌ده‌ریایه‌ك) هه‌رهیچ نیه كه‌باس بكرێ. واپێنج ساڵ به‌سه‌ر ئه‌و گۆرانییه‌دا تێپه‌ڕی و شته‌كه بوو به ( ئاسایی) و( كارێكی ساكار ) ئه‌مجا داوا له كۆمه‌ڵه خۆشه‌ویسته‌كه‌م و خزم و خێزانه‌كه‌م ئه‌كه‌م ، ئه‌گه‌ر دڵخوردن یا گله‌یی یه‌كیان لێمه ،، لێم ببوورن) (5)\nبۆئه‌و سه‌رده‌مه ئه‌و گۆرانییه هه‌رایه‌كی نایه‌وه‌و هونه‌رمه‌ند عوسمان شارباژێڕی كه‌وته به‌رلێشاوی ڕه‌خنه‌و توانج و پلاری ڕووخێنه‌ر ، به‌داخه‌وه له‌سه‌رده‌می ئێستای هونه‌ری موزیك و گۆرانی كوردی ، ئه‌و كلیپانه‌ی ته‌نها بۆ چاوه ، نه‌ك بۆ هه‌ست و سۆزی بینه‌ر و هه‌واداری گۆرانی و مۆسیقای كوردی ، هه‌رئه‌وڕۆژه به‌بوون دێن و كاریگه‌ر دانانێن و بۆرۆژی دواتر ده‌مرن ، كاكی ده‌نگبێژ نه ده‌نگی خۆشه‌و نه میلۆدییه‌كه‌ی و تێكسته‌كه‌ی هی خۆیه‌تی و چه‌ند ئافره‌تێكی شۆخ و شه‌نگ له‌ده‌وری سه‌ماده‌كه‌ن .؟! و نه‌مانبیست كه‌س ده‌نگی ناڕازی هه‌ڵبڕێت..!\nهه‌رسه‌باره‌ت به‌و گۆرانییه پێشكه‌شكار و بێژه‌ری ته‌له‌فزیۆنی كه‌ركوك ( هاشم جه‌باری) ده‌ڵێت (  کاک عوسمان له یه‌کێک له گۆرانییه‌کانی که له به‌غدا به ڕه‌ش و سپی تۆمارکرابوو ک ده‌رهێنه‌ره‌که پێی باشبووه ئافره‌تێکی له گه‌ڵدا بوه‌ستێ ، که گۆرانییه‌که‌مان بڵاوکرده‌وه ده‌یه‌ها ته‌له‌فۆنی ناره‌زایی و جنێو به کاک عوسمانمان بۆ کرا ، ئافره‌ته‌که ته‌نیا له لایه‌وه وێستابو و هیچ جووڵانه‌وه‌یه‌کی ناشیرینی نه‌بوو ، ئه‌و که‌سانه‌ی ئه‌و کاته ناڕازیبوون ئاخۆ ئێستا چ ده‌ڵێن که ئه‌و هه‌موو گۆرانییه‌ی ئێستای نه‌ک هه‌ر پیاوان بگره ئافره‌تانیش ده‌بینن ، به‌ڕێزتان لێم ده‌گه‌ن چی ده‌ڵێم)(6)\nسه‌باره‌ت به‌و گۆرانییه‌و هه‌را و به‌زمه‌و ڕه‌خنه زۆرانه‌ی كه‌ڕووبه‌ڕوی هونه‌رمه‌ند عوسمان شارباژێڕی بوونه‌ته‌وه له‌لایه‌ن بینه‌رانه‌وه ، وته‌یه‌كی ڕۆمان نووس ( شێرزاد حه‌سه‌ن) م كه‌وته‌وه یاد ، كه ده‌ڵێت( بینه‌ری كوردزۆر شه‌رمنه ، به‌دیار فلیمێكه‌وه داده‌نیشێت هه‌رله‌سه‌ره‌تاوه هه‌مووی كوشتن و بڕین و خوێنڕشتنه، به‌تامه‌زرۆییه‌وه لێی ده‌ڕوانێ و ستایشی كوڕه ئازاكه‌ش ده‌كه‌ن، به‌ڵام له‌كۆتا گرته‌ی فیلمه‌كه كوڕو كچه‌كه باوه‌ش ده‌كه‌ن به‌یه‌كدا و ده‌م ده‌خه‌نه‌ناوده‌می یه‌كتره‌وه، هه‌موویان به‌یه‌كه‌وه سه‌ر داده‌خه‌ن و شه‌رم ده‌كه‌ن لێیان بڕوانن، جا ئه‌وه‌یه بینه‌ری كوردی و بۆیه ده‌ڵێم شه‌رمنه) (7)\nهونه‌رمه‌ند عوسمان شارباژێڕی ، وه‌ك كه‌سێكی ئاسایی زۆر حه‌زی له‌مۆسیقا و گۆرانی و ، گۆرانبێژانی نه‌ته‌وه‌كه‌ی و هونه‌رمه‌ندانی وڵاتانی دراوسێ وه‌ك ( عه‌ره‌ب و تورك و فارس) كردووه و چێژی هونه‌ریی له‌ڕووی مۆسیقا و ده‌نگ و ئه‌دای ئه‌و هونه‌رمه‌ندانه وه‌رگرتووه، له‌هونه‌رمه‌ندانی نه‌ته‌وه‌كه‌ی زۆر حه‌زی به ده‌نگی مامۆستا و هونه‌رمه‌ند ( عه‌لی مه‌ردان) ، ( فه‌تانه‌وه‌ی وه‌لیدی ) و ( حه‌سه‌ن زیره‌ك) كه‌له‌لای خۆیه‌وه هونه‌رمه‌ند حه‌سه‌ن زیره‌كی به مامۆستای به‌سته داناوه، له هونه‌رمه‌ندانی تورك ( نوری سازگیرساز و جه‌لال گوزه‌ل سه‌س ، ناسراو به جه‌لال به‌گی دیاربه‌كری ) و له‌هونه‌رمه‌ندانی عه‌ره‌ب ( محه‌مه‌د گوبانچی ، محه‌مه‌د عه‌بدولوه‌هاب و كه‌لپوم ) ، له‌دیمانه‌یه‌كدا خودی هونه‌رمه‌ند ده‌ڵێت ( ئه‌وه‌ی پێی بوترێت گۆرانی من حه‌زی لێ ئه‌كه‌م) (8)\nهونه‌رمه‌ند و نووسه‌ر عوسمان شارباژێڕی له بواری نوسین دا ..!\nوه‌ك پێشتر ئاماژه‌م پێدا ، عوسمان شارباژێڕی جگه له‌و هه‌سته هونه‌رییه‌ی هه‌یبووه ، خاوه‌نی خامه‌یه‌كی به‌بڕشت و خه‌مخۆری ئه‌ده‌ب و هونه‌ری نه‌ته‌وه‌كه‌ی بووه ، جیا له‌نامیلكه شیعرییه‌كانی و ئه‌و بابه‌ته هونه‌ری و ئه‌ده‌بییانه‌ی له‌ڕۆژنامه‌و گۆڤاره‌كاندا بڵاوكردۆته‌وه ، چه‌ند كتێبێكی به‌چاپ گه‌یاندووه ،كه‌هه‌ریه‌كه‌یان ده‌توانرێت سوودی زۆری لێوربگیرێت وه‌ك سه‌رچاوه‌یه‌كی درووست ، به‌رهه‌مه چاپكراوه‌كانی هونه‌رمه‌ند :\n1/ دیاری یادگار ، هۆنراوه ساڵی (1962)\n2/ ئه‌ستێره‌ی به‌یان ، هۆنراوه ساڵی (1969)\n3/ كاروان ، هۆنراوه ساڵی (1969)\n4/ هه‌زار و یه‌ك په‌ند ، په‌ندی گه‌لان ساڵی (1969)\n5/ لێدوانێكی كورت له‌مۆسیقا و مه‌قامی كوردی ، توێژینه‌وه ساڵی (1972)\n6/به‌سته‌و مه‌قام و كۆمه‌ڵێك گۆرانیبێژ ، ساڵی (1979) ، نووسه‌ر له پێشه‌كی كتێبی به‌سته‌و مه‌قام ، سه‌باره‌ت به‌گۆرانی نوسیویه‌تی ( گۆرانیی بریتیه له كۆمه‌ڵه نه‌غمه‌یه‌ك كه‌له‌سه‌ر بناغه‌ی پله‌و په‌رده‌ی ده‌نگی پێك دێ و خراوه‌ته قاڵبی ئاوازێكه‌وه ، یا چه‌ند ئاوازێكه‌وه كه گۆینده‌ی شاره‌زا ئه‌توانێ به‌هۆی ده‌نگی و هونه‌رمه‌ندی یه‌وه كاربكاته سه‌ر دڵ و مێشك و ده‌روونی گوێگر ) جیا له‌پێشه‌كی نووسه‌ر كورته‌یه‌ك له‌ژیاننامه‌ی (24) هونه‌رمه‌ندی نه‌ته‌وه‌كه‌مانی ، له‌گه‌ڵ یه‌ك دوو له‌تێكستی گۆرانییه‌كانی ئه‌و هونه‌رمه‌ندانه‌ی تێدا خستۆته ڕوو.\n7/ گه‌وهه‌رێ ، گۆرانییه‌كانی هونه‌رمه‌ند و بلیمه‌ت ( حه‌سه‌ن زیره‌ك) ساڵی (1982) ، ئه‌م كتێبه به‌ناوی یه‌كێك له‌شاكاره به‌رزه‌كانی هونه‌رمه‌ند حه‌سه‌ن زیره‌كه‌وه ناوی ناوه و ژیان و گوزه‌ران و به‌رهه‌مه‌كانی زیره‌كی نه‌مری خستۆته به‌ردییه‌ی هه‌واداران و هۆگرانی ده‌نگ و هونه‌ری هونه‌رمه‌ند حه‌سه‌ن زیره‌ك ، ئه‌م كتێبه ده‌توانرێت وه‌ك سه‌رچاوه‌یه‌كی گرنگ له‌كاره هونه‌رییه‌كانی زیره‌كی نه‌مر لێی بڕوانرێت.\n8/گه‌نجینه‌ی گۆرانی كوردی ساڵی ( 1985) به‌یه‌كێك له كتێبه به‌نرخه‌كانی گۆرانی و مه‌قامی كوردی ، كه‌نووسه‌ر زۆر شاره‌زایانه و ووردبینانه ئه‌و كتێبه‌ی نوسیوه و به‌م كتێبه و ئه‌وانی دیكه‌ی خزمه‌تێكی گه‌وره‌و به‌رچاوی به‌كتێبخانه‌ی كوردی كردووه .\n9/ كوردنامه ، هۆنراوه ساڵی (2006)\n10/ دڵ و ده‌وڵه‌ت ، هۆنراوه ساڵی ( 2011)\nنوسینه بایه‌خداره‌كانی هونه‌رمه‌ند له گۆڤارو ڕۆژنامه‌كاندا ..!\n1/ گۆرانی و هه‌ڵپه‌ڕكێ و مۆسیقا له‌په‌ندی پێشینانی كوردیدا، ژماره(54) گۆڤاری به‌یان ، ئاداری ساڵی (1979) ، لاپه‌ڕه ( 49) .\n2/ ده‌روێش عه‌بدوڵڵا ، باسێك له‌سه‌ر ژیان و به‌ر‌هه‌مه‌كانی هونه‌رمه‌ند ده‌روێش عه‌بدوڵڵا ، ژماره ( 57) ی گۆڤاری به‌یان ، تشرینی یه‌كه‌می ساڵی (1979) ، لاپه‌ڕه ( 48).\n3/ كاروانی مۆزیك و گۆرانی له‌شاری سلێمانی له‌ساڵی ( 1784 تا 1984) ، ژماره ( 106) ی گۆڤاری به‌یان ، ساڵی (1985)\n4/ مێژووی كۆن و نوێی گۆرانی و موزیكی كوردی ، ژماره (52) ی گۆڤاری ( ڕامان) لاپه‌ڕه ( 57).\n5/ زمانی کوردیی زمانێکی زیندوو زمانێكی سەربەخۆیە لەڕۆژگاری کۆنارادا لەزمانی ئینگلیزیی کەمتر نەبووە ، ڕۆژنامه‌ی ( برایه‌تی ) به‌دووبه‌ش له‌ژماره ( 2330) له (14/5/1997) و ژماره ( 2332) له ( 19/5/1997)\nخه‌رمان به‌ره‌كه‌ت و هه‌موو ئه‌و به‌رهه‌مانه‌ی هونه‌رمه‌ند و نووسه‌ر و شاعیر ، جێی ده‌ستخۆشیی و به‌رزنرخاندنه، كه‌به‌هه‌وڵ و تێكۆشان و ماندووبونی له‌خه‌می هونه‌ر و ئه‌ده‌ب و كتێبخانه‌ی كوردیدا بووه و ، هه‌روه‌ها له‌ڕووی هه‌ستی نه‌ته‌وه‌ییه‌وه دڵسۆزێكی خاك و نیشتمان و فه‌رهه‌نگ و كه‌لتوور و زمان وهونه‌ر و هونه‌رمه‌ندانی گه‌له‌كه‌ی بووه ، دوو هۆنراوه‌ی هونه‌رمه‌ند كه گه‌واهی ئه‌وه ده‌ده‌ن ، كه هونه‌رمه‌ند خۆی نه‌به‌ستۆته‌وه به‌ته‌نها زێده‌كه‌یه‌وه به‌ڵكو هه‌موو شاره‌كانی كوردستانی وه‌ك یه‌ك لێی ڕوانیوه ، له‌م هۆنراوه‌یه‌دا باسی كچه جوانه‌كانی كوردستان ده‌كات و ، به‌ئاوازێكی خۆش خوێندوویه‌تی و ده‌ڵێت :\nئەوەی ئەڵێن جوانی یە وا لە سلێمانیە\nخوایە ئاوەدانی کەیت شاری میهرەبانیە\nتۆ کیژۆڵەی که‌رکوکی نازدارو ئێسك سووکی\nگوڵاڵەی بەهاری دڵ هەمیشە وەك نۆ بووکی\nبوکە جوان هەڵبژێرێ بڕۆ شاری هەولێرێ\nکە دڵ جوان هەڵبژێرێ بڕۆ شاری هەولێرێ\nجوانی وای تیا ئەبینیت کە چاو و دڵ ئەبوێرێ\nیاری خۆم گەلێك جوانە کیژۆڵەی کوردستانە\nبێریڤان لە دهۆکە شاڤاری بادینانە\nخانەقین لە بیری ناکەم یاری خۆم زویر ناکەم\nکیژی کورد هەموو جوانن لە خۆمیان دڵگیر ناکەم\nله‌هۆنراوه‌یه‌كی تردا به‌ناوی ( بولبوله‌كانی باخی گۆرانی) له‌م هۆنراوه‌یه‌دا هونه‌رمه‌ند هه‌موو ناوی ئه‌ماره‌ته‌كان و مه‌قامه كوردییه ڕه‌سه‌نه‌كانی وه‌ك ( لاوك و قه‌تار و حه‌یران و ئه‌ڵڵاوه‌یسی ،،،،،تاد ) و هه‌روه‌ها ناوی زۆرینه‌ی دنگبێژان و خۆشخوانانی كوردی به‌هۆنراوه هۆنیوه‌ته‌وه و نوسیویه‌تی :\nبۆ ( سۆ ) و ( كروز ) و (ئه‌ویین)و (ئێشان)\nنركه‌ی ناوناخی (باستان) و ( پێشان)\nفرمێسكی چاوی (دۆتمیر) ی ساسان\nهه‌نسكی كۆرپه‌و كسپه‌ی( كه‌ساسان)\nقرییوه قووله‌ی گه‌ورانی (گۆران)\nده‌نگی هه‌وهه‌وی سوارانی(سۆران)\nزه‌مزه‌مه‌و زامی(بابان)و (بۆتان)\nده‌نگی دلێری ئاری دێی ئالان\n(كام) و (كه‌سه‌ر)و(كورین )و ( كۆڤان)\nله‌ناو (لاوك) و (به‌یت) و(حه‌یران) دان\nله‌ناو (هۆنراوه) و ( هه‌وا )و (داستان) دان\n(لاوك) دڵداریی و هه‌م دلێری یه (8)\nله‌به‌ر زۆریی هۆنراوه‌كه ته‌نها ئه‌و چه‌ند دێڕه‌م داناوه .\nهونه‌رمه‌ند عوسمان شارباژێڕی، له‌ساڵی (1985) شوێنی نیشته‌جێ بوونی خۆیی و خانه‌واده‌كه‌ی له‌شاری سلێمانی یه‌وه ده‌گوازێته‌وه بۆ شاری هه‌ولێر، له‌گه‌ڵ كاری هونه‌ری و نوسین و گه‌ڕان به‌داوی مێژووی مۆسیقا و گۆرانی و مه‌قامی كوردیدا ، بۆبژێوی ژیانی خۆیی و خانه‌واده‌كه‌ی له‌شاری هه‌ولێر دوكانێكی زه‌ڕنگه‌ر ده‌كاته‌وه، درێژه به‌و كاره‌ی ده‌دات ، تا ساڵی (2007) له‌گه‌ڵ خانه‌واده‌كه‌ی كوردستان به‌جێ دێڵن و سه‌ره‌تا ڕووده‌كه‌نه ولایه‌تی ( فیرجینیا) له‌وڵاته یه‌كگرتووه‌كانی ئه‌مریكا و ماوه‌ی ( 4) چوار مانگ له‌وێ ده‌مێننه‌وه، دوای ئه‌و ماوه‌یه هه‌وار ده‌گوێزنه‌وه‌و ڕوو ده‌كه‌نه وڵاتی ( كه‌نه‌دا) له‌شاری (هاملتن) نیشته‌جێ ده‌بن و ئیقامه‌ی وڵاتی كه‌ندا وه‌رده‌گرن.\nوونبوون و بێسه‌ر شوێن بوونی هونه‌رمه‌ند عوسمان شارباژێڕی ..؟؟!\nله‌كاتی نوسینی ئه‌م بابه‌ته له‌سه‌ر ئه‌و هونه‌رمه‌ند و نووسه‌ر وشاعیره دڵسۆزه بۆ هونه‌ری نه‌ته‌وه‌كه‌ی كه زیاتر له‌نیوه‌ی ته‌مه‌نی پێ به‌خشیوه ، هونه‌رمه‌ند عوسمان شارباژێڕی ، ماوه‌ی (10) ساڵه وونه‌و هیچ سۆراخێكی نییه ؟؟ له‌وڵاتێكی وه‌ك ( كه‌نه‌دا) جێی سه‌رسوڕمانه كه تائێستا هیچ هه‌واڵێك به‌بوون یان نه‌بوون له‌و هونه‌رمه‌نده نییه ، ده‌كرێت ئه‌وه‌ش بڵێم حكومه‌ت و وه‌زاره‌تی ڕۆشنبیری و لاوانی هه‌رێم و سه‌ندیكای هونه‌رمه‌ندان و نووسه‌ران له‌ولایه‌نه‌وه كه‌مته‌رخه‌من و پێویست بوو له‌ڕێی كونسولگه‌ری وڵاتی كه‌نه‌دا وه به‌دواداچوون و سۆراخێكیان بۆ بكردایه چونكه ده‌هێنێ گه‌ڕان و به‌دواداچوونی بۆبكرێت،\nبۆبه‌ده‌ستهێنانی زانیاری زیاتر له‌سه‌ر دیارنه‌مانی هونه‌رمه‌ند عوسمان شارباژێڕی ، هانام برده به‌ر كاك( مه‌هدی شارباژێڕی ) برازای هونه‌رمه‌ند و له‌زاری خاتوو (په‌یمان) ی ئامۆزای ، كچی هونه‌رمه‌ندعوسمان شارباژێڕی ، به‌وشێوه‌یه دوا ( له‌ڕێكه‌وتی 19/10/2011 ده‌بوو سه‌ردانی پزیشك بكه‌ین من و باوكم و دایكم ، به‌یانی زوو هه‌ستاین ، له‌قاتی پێنجی شوقه‌یه‌ك ده‌ژیاین، من له خواره‌وه چاوه‌ڕێی دایك و باوكم بووم ، كاتێك دایكم هاته خواره‌وه و لێم پرسی ئه‌ی كوا باوكم ، دایكم وتی نه‌له‌ژووره‌كه‌ی خۆی بوو ، نه له‌سه‌ره‌وه‌یه..! منیش وتم له‌وانه‌یه پێش ئێمه رۆیشتبێت ، چونكه باوكم حه‌زی لێبوو به ( پاص) بڕوات و له‌وانه‌یه ئێستا لای پزیشكه‌كه بێت ، كاتێك چووینه لای پزیشك ڕوانیمان له‌وێش نه‌بوو...؟! له‌و ڕێكه‌وته‌وه باوكم بێسه‌ر وشوێنه‌و هیچ زانیارییه‌ك نییه كه چی به‌سه‌ردا هاتووه..؟) (9)\nجێی نیگه‌رانییه كه ماوه‌ی ده ساڵه له‌وڵاتێكی پێشكه‌وتووی وه‌ك كه‌نه‌دا ئه‌و هونه‌رمه‌نده بێسه‌رو شوێنه‌و تائێستا هیچ هۆكارێك نییه تابیسه‌لمێنی له‌ژیاندا ماوه یان به‌هه‌ر ڕووداوێك بووبێت كۆچی دوایی كردووه..؟\nسڵاو و ڕێزو حورمه‌ت بۆمێژووی لێوانلێو له هونه‌ر و هۆنراوه و نوسین و توێژینه‌وه‌كانی هونه‌رمه‌ند عوسمان شارباژێڕی و به‌وهیوایه‌ی كه‌له‌ژیاندا مابێت و هه‌واڵێكی دڵخۆشكه‌ر له‌به‌رده‌وامی ژیانی ببیسترێت، له‌یاده‌وه‌ریی ئه‌م هونه‌رمه‌نده پڕ پیت به‌ره‌كه‌ته‌ی هونه‌ر و ئه‌ده‌بی كوردی،هونه‌رمه‌ند عوسمان شارباژێڕی بێنه‌مه به‌ر دییه‌ی ئێوه‌ی خوێنه‌ری خۆشه‌ویست ، به‌داخه‌وه زۆر گه‌ڕام سه‌رچاوه‌كه‌یم ده‌ست نه‌كه‌وته‌وه، ئه‌ویش یاده‌وه‌رییه‌كی خۆشیی هونه‌رمه‌نده كه له زمانی خۆیه‌وه بیستراوه و وتویه‌تی ( من كه‌سێكی ئیماندار و خواپه‌رست و ڕوو له‌مزگه‌وت بووم ، سه‌رم بڕۆشتایه نوێژم نه‌ده‌چوو،له‌سه‌ر ئه‌م خه‌سڵه‌تانه ڕۆژێك نه‌بوو یه‌كێك بچێته لای باوكم و پێی بڵێ خوا لێتی نه‌سێنێ بۆ كوڕێك هه‌ته، نوێژكه‌ر و ڕۆژوو گر و خواپه‌رست ، بۆ نه‌گبه‌تی من ئێواره‌یه‌ك له‌گه‌ڵ چه‌ند هاوڕێیه‌ك باده‌م نۆشیی ، بۆئه‌م كرداره‌م سه‌د كه‌س پۆسته‌چی بوو بۆ لای باوكم و ئه‌و هه‌واڵه‌یان پێ ڕاگه‌یاند...!)\nبابه‌ته‌كه به‌وته‌یه‌كی خودی هونه‌رمه‌ند سه‌باره‌ت به‌خه‌سڵه‌ته‌كانی كه‌سیی هونه‌رمه‌ند ده‌بێ چۆن بێ ، دێنم ( هونه‌رمه‌ند ده‌بێ ده‌م پاك و ده‌ست پاك ، ڕقی له‌خۆده‌رخستن بێ، هونه‌ره‌كه‌ی بۆ مه‌به‌ستی خۆی نه‌بێ و ، خۆبه زل نه‌زانێ و كرداری له قسه خۆشه‌ویستربێ) (9)\nجه‌مالی ده‌لاك 27/9/2021\nسه‌رچاوه : (1 و 6 و 10) په‌لكه زێرینه ..دیدار له‌گه‌ڵ عوسمان شارباژێڕی ،، دیداری فایه‌ق عومه‌ر تۆفیق، ڕۆژنامه‌ی ژین ، ژماره (138) له ( 29/11/1973)\n(2) كۆمێنتی ( ئاسۆ قادر ئه‌مین ) له‌سه‌ر بابه‌تی (دەنگێکی ڕەسەن و قەڵەمێکی درەوشاوە لەشارباژێڕەوە ) نوسینی به‌ڕێز (ته‌ها عومه‌ر) 25/8/2020 فه‌یسبوك\n( 3 و 4 و 5) كتێبی (به‌سته‌و مه‌قام و كۆمه‌ڵێك گۆرانیبێژ _ 1979 ،، به‌شی یه‌كه‌م ، عوسمان شارباژێڕی ، لاپه‌ڕه ( 32 و 38)\n(6) ئه‌كاونتی فه‌یسبوك ، به‌ڕێز هاشم جه‌باری ، ته‌مووزی 2016\n(7) دیدارێكی كورتم له‌گه‌ڵ ڕۆمان نووس ( شێرزاد حه‌سه‌ن) ساڵی (1994) تۆمارگای هه‌نسك ، شه‌قامی مه‌وله‌وی .\n(8) كتێبی گه‌نجینه‌ی گۆرانی كوردی : عوسمان شارباژێڕی ...لاپه‌ڕه 414\n(9) پێوه‌ندی ته‌له‌فۆنی له‌گه‌ڵ برازای هونه‌رمه‌ند به‌ڕێز ( مه‌هدی عه‌لی ) ناسراو به (مه‌هدی شارباژێڕی) له‌ڕێكه‌وتی (21/9/2021) ، ناوبراو كاری ( كاره‌بایی ئۆتۆمبێل) ده‌كات له‌نزیك مزگه‌وتی ( قازی محه‌مه‌د _ شاری سلێمانی) .\nسوپاس و پێزانینم بۆ هه‌ردوو به‌ڕێز (ته‌ها عومه‌ر_ نووسه‌ر و هونه‌ردۆست ) و كاك ( مه‌هدی شارباژێڕی ) سوودم لێوه‌رگرتن بۆ نوسینی ئه‌م بابه‌ته.


ئێران بە مەرج ئامادەیە ڤیزا لەسەر هاووڵاتییانی عێراق و هەرێمی کوردستان هەڵبگرێت\nهەرمان خالید 26/05/2021 - 10:22 ڕۆژهەڵاتی ناوەڕاست\nیاریدەدەری وەزیری دەرەوەی ئێران بۆ کاروباری دیپلۆماسیەتی ئابووری رایدەگەیەنێت، وڵاتەکەی بە مەرج ڤیزا لەسەر گەشتیارانی عێراق (بە هەرێمی کوردستانیشەوە)، هەڵدەگرێت.\nسەید رەسوڵ موهاجیر، یاریدەدەری وەزیری دەرەوەی ئێران بۆ کاروباری دیپلۆماسیەتی ئابووری لە دیدارێکیدا لەگەڵ پیاونی خاوەنکاری ئێرانی وعێراقی، لە بەغدا، رایگەیاندووە: حکوومەتی وڵاتەکەی ئامادەیی نیشان داوە بۆ هەڵگرتنی ڤیزا لەسەر گەشتیارانی عێراق.\nسەید رەسوڵ موهاجیر ئاماژەی بە مەرجی وڵاتەکەی بۆ هەڵگرتنی ڤیزا کردووە و رایگەیاندووە، هەر کاتێک حکوومەتی عێراق ڤیزای لەسەر هاووڵاتی و گەشتیارانی ئێران هەڵگرت، ئەوا ئێرانیش بە هەمان شێوە ڤیزا لەسەر هاووڵاتی و گەشتیارانی عێراق هەڵدەگرێت.\nیاریدەدەری وەزیری دەرەوەی ئێران بۆ کاروباری دیپلۆماسیەتی ئابووری هەروەها رایگەیاندووە: ”ئێمە ئێستا چاوەڕێی وەڵامی حکوومەتی عێراقین“ و ئەگەر عێراق ئامادە بوو ڤیزا هەڵبگرێت، ئەوا گەشتیارانی هەردوو وڵات دەتوانن بەبێ ڤیزا سەردانی وڵاتی یەکتر بکەن.


قەزاى خورماتو بەچڕى بۆردومانکرا و کورد و حەشدى شەعبى یەکترى تۆمەتباردەکەن\nسەر لە بەیانى ئەمڕۆ دووشەممە ناو قەزاى خورماتوى سەر بە پارێزگاى سەڵاحەدین بەچڕى هاوەنباران کرا، حەشدى شەعبى چەکدارە کوردە خۆبەخشەکان تۆمەتباردەکات و کوردیش هاوەنبارانکردنەکە بە پلانى گروپە چەکدارەکانى نێو حەشدى شەعبى دەزانێت.\nعەلى حسێنى وتەبێژى میحوەرى باکورى عێراقى حەشدى شەعبى، بە دەنگى ئەمەریکاى راگەیاند"ئەمڕۆ لەپشت شاخى هەنجیرەوە کە چەکدارە کوردەکانى تێدایە، نزیکەى 19 هاوەن ئاراستەى ناو خورماتو کراوە و بەو هۆیەوە 6 کەس برینداربوون."\nوتیشى"دواتر بە مەدفەعى پشت شاخى هەنجیرەمان بۆردومانکرد و هێلیکۆپتەریش بۆردومانى چەکدارە کوردەکانى کرد."\nلەبەرانبەردا محەمەد فایەق بەرپرسى راگەیاندنى قایمقامیەتى قەزاى خورماتو، ئاماژەى بەوەکرد لە گوندى یەنگیجەى رۆژهەڵاتى خورماتوەوە ناو قەزاکە بۆردومانکراوە، کە هێزەکانى حەشدى شەعبى لەناو گوندى یەنگیجەدان.\nناوبراو بەدەنگى ئەمەریکاى راگەیاند"حکومەتى عێراق بریارى داوە هێزەکانى حەشدى شەعبى لەخورماتو برۆنە دەرەوە و سوپاى عێراق جێگەیان بگرێتەوە، ئەوان دەیانەوێت بەو جۆرە کارانە شکست بەپلانەکەى عێراق بهێنن."\nتۆمەتبارکردنى یەکترى لەلایەن کورد و تورکمانى شیعە بە هاوەنبارانکردنى قەزاى خورماتو، لەکاتێکدایە ئەمرۆ پەرلەمانى عێراق بریارى دا بەناردنى لیژنەیەکى پەرلەمانى بۆ قەزاکە بەمەبەستى لێکۆڵینەوە لە روداوەکانى دواى 16 ئۆکتۆبەرى ساڵى رابردوو.


کوردیپێدیا - راگەیاندراوێک لە کۆمسێۆنی ژینگەی (کۆنگرەی نەتەوەیی کوردستان) سەبارەت بە پەتای کۆرۆنا\n📝 راگەیاندراوێک لە کۆمسێۆنی ژینگەی (کۆنگرەی نەتەوەیی کوردستان) سەبارەت بە پەتای کۆرۆنا | پول: بەلگەنامە | زمانێ بابەتی: 🏳 کوردیی ناوەڕاست\nراگەیاندراوێک لە کۆمسێۆنی ژینگەی (کۆنگرەی نەتەوەیی کوردستان) سەبارەت بە پەت...\nهاووڵاتیانی بەڕێز، گەلی خۆڕاگر لە کوردستان،\nلە ئێستادا تەشەنەکردنی فایرۆسی کۆرۆنا، مەترسیەکی گەورەیە بۆ سەر تەندروستی مرۆڤ و سنووری هەموو دەوڵەتەکانی بڕیوە. ئەم ڤایرۆسە ڤایرۆسێکی نوێیە، ڤاکسینەکەی هێشتا نەدۆزراوەتەوە، ژمارەیەکی زۆری خەڵک بە هۆی ئەم درمەوە ژیانیان لە دەستداوە. ئەم درمە، پەتایەکی ئاسایی نیە کە بتوانرێ بە ئاسانیی ڕێوشوێنی چارەسەرکردنی پەیڕه و بکرێ، بەڵکو دەکرێ لە ڕێگەی خۆپاراستنەوە پێش لە زیاتر بڵاوبوونەوەی بگیرێت. خۆپاراستن و پەیوەستبوون بە رێنماییە تەندرووستییەکانەوە، ئەرکی سەرشانی هەر کەسێکە، تا بتوانرێ خۆمان و کۆمەڵگامان بپارێزین.\nحکوومەتی هەرێمی کوردستان و بەڕێوەبەریی خۆسەر لە ڕۆژئاوا، هەر زوو رێوشوێنی پێویستیان گرتە بەر و توانیان بە خێرایی بەر بە تووش بوون و پەرەسەندنی پەتاکە بگرن. لێرەوە پێویستە دەسخۆشیان لێ بکەین. لە باکوور و ڕۆژهەڵاتی کوردستان مەترسی تووشبوون زیاتر هەیە، هۆکارەکەشی ناکارامەیی و نابەرپرسیارێتی رژیمی ئێران و تورکیایە. لەلایەک هەم ڕاستییەکان لە خەڵک دەشارنەوەو و لە لایەکی تریش بە دۆگما و خورافات و نازانستی بوونەتە هۆکاری پەرەسەندنی زیاتری پەتاکە. لە ئەنجامیشدا قوربانی زیاتری لێ بکەوێتەوە.\nئێمە وەک کومیسیونی ژینگە ی کۆنگرە ی نەتەوەیی کوردستان – ک ن ک ه داوا لە گەلەکەمان دەکەین کە چاوەرێی داگیرکەران نەبن، وەکوو کۆمەڵگایەکی ئەخلاقی و زیندوو ببنە پشتیوان و یارمەتیدەری یەکتری. بە ڕەچاوکردنی رێنوێنیەکانی ڕێکخراوی تەندروستی نێودەوڵەتی و بە هەست کردن بە بەرپرسیارێتی خۆیان و کۆمەڵگا لە تووش بوون بپارێزن.\nئه و ڕێنماییانەی کە ڕێکخراوی تەندروستی نێودەوڵەتی و زۆربەی ناوەندەکانی تەندروستی، وەکو ڕێوشوێنی خۆپاراستن ئاماژەیان بۆ کردوون بریتین لە :\n• ڕاگرتنی پاکوخاوێنی و شوشتنی دەست پاش بەکارهێنانی بۆ هەر کارێک.\n• دوور کەوتنەوە لە شوێنی قەرەباڵغ و کۆبوونەوەکان.\n• تەوقەنەکردن و خۆ دوورڕاگرتن لە کەسانی دەوروپشت.\n• لەبەر ئەوەی ئەم درمە زیاتر لە ڕێگای پرژەوە بڵاودەبێتەوە، دەبێ لە کاتی کۆکین و پژمیندا زۆر ئاگادار بین و ڕەچاوی پاکوخاوێنی بکەین.\n• نەچوونە دەرەوە باشترین ڕێگایه! تا کەمتر پەیوەندی لەگەڵ دەوروپشتدا هەبێت باشترە.\n• لە کاتی هەستکردن بە هەر نیشانەیەکی سەرنجڕاکێش، پەیوەندی بە پزیشکەوە بکرێت.\nلەکاتی گومانکردن لە تووشبوون بە نەخۆشیەکە و مانەوە لە خانەی کارانتینە، بۆ پاراستنی دەوروپشت، دەبێ ماوەی ئاسایی له و خانەیە تەواو بکرێت.\nتکایە ڕەچاوی ڕێنماییەکان بکەن! تا ئەم قۆناغەش وەکوو دەیان قۆناغی مەترسیداری تر کە گەلەکەمان لە سایەی داگیرکەران دا بە خۆڕاگری و ئاگایی دەربازیان دەکات لە پشت سەر بنێین و ئەزموونێکی تری پێکەوە بوون تۆمار بکەین.\nکۆنگرەی نەتەوەیی کوردستان -ک ن ک\n📅 Publication date: 14-03-2020\n🗺 وڵات - هەرێم: Belgium\n➕ ئەڤ بابەتە ژ لایێ: (بەناز جۆڵا) ل: Mar 15 2020 8:35AM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Mar 15 2020 8:40AM هاتیە ڕاست ڤەکرن\n👁 ئەڤ بابەتە 322 جار هاتیە دیتن\n| دروستکرنا لاپەری 0,188 چرکە!


28740 جار خوێندراوەتەوە\nماڵپەڕی health.clevelandclinic لە بابەتێکدا ئاماژەی بەوەکردووە کە ئەم دیاردەی جوڵەی ماسولکەییە بەبێ ویستی کەسەکە لە کاتی خەوتندا و پێی دەگوترێت مایۆکڵۆنوسی خەو یاخود مایۆکلۆنۆسی هایپنیک و لە کاتی گۆڕانی قناغەکانی خەودا ڕوودەدات لە یەکێک بۆ یەکێکی دیکە، بەزۆری ئەو دۆخە لەو حاڵەتەدا ڕوودەدەن کە لەسەرەتای خەوتندایت، یاخود ڕاستەوخۆ دەچیتە قۆناغی خەوی ڕوناکەوە کە یەکێکە لە ستەیجەکانی خەوتن.\nبیردۆزێکە ئەوەیە کە ئەم قۆناغەی خەوتنی ڕوناکییە رەنگە هۆکارەکەی ئەوە بێت کە مێشکت بە هەڵە لێکی بداتەوە وەک ئەوەی جەستەت هیچ جوڵەیەک ئەنجام نادات و بەتەواوی سڕ بووە و ماسولکەکانت ناجوڵێن، ئەمە مێشکت بەرەو ئەوە دەبات کە وەک پەیامێک بۆ ماسولکەکانت بنێرێت، بۆ ئەوەی بەئاگایان بهێنتەوە یان چالاکیان بکاتەوە بەمەبەستی پاراستنی جەستەت لە سڕبوون.\nماڵپەڕی لە بابەتێکی بڕایت ساید پێشتر لە بابەتێکی تەندروستیدا ئاماژەی بەوەکردبوو کە هەستکردن بە کەوتنە خوارەوە لە بەزرییەوە یان لە بۆشاییەوە لەکاتی خەودا دەکرێت کۆمەڵێک بارودۆخی دیکەی لە پشتەوە بێت وەک\n- بەهۆی کەوتنە خەوی جەستە بەڵام هێشتا مێشک بە ئاگایە، ئەمەش بەهۆی قۆناغەکانی خەوتنەوە ڕوودەدات.\n- کارکردنی زۆری جەستەیی و شەکەتی.\n- دڵەڕاوکێ و خەمۆکی و گرفتە دەروونییەکان.\n- خواردنەوەی ڕاددەیەکی زۆر لە ماددە کافایینەکان و کهول.\n- تێکچوونی کاتەکانی خەو یان کەمخەوی.\n- زۆرکاتیش بەهۆی خەوبینینەوەیە.


سه‌رۆكی "یه‌كێتی مامۆستایان" له‌باره‌ی دابینكردنی ئۆتۆمبێل بۆ مامۆستایان به‌بێ پێشه‌كی له‌لایه‌ن كۆمپانیایه‌كه‌وه، سه‌رۆكی یه‌كێتی مامۆستایان زانیاری و ورده‌كاری نوێ ئاشكراده‌كات.\nعه‌بدولواحید محه‌مه‌د، سه‌رۆكی یه‌كێتی مامۆستایانی كوردستان راگه‌یاندووه: پێدانی ئۆتۆمبێل به مامۆستایان به‌بێ پێشه‌كی به‌پێی ئۆفه‌رێكی نوێیه كه كۆمپانیای جیهان تایبه‌ت به مامۆستایان دیاریكردووه.\nوتیشی: "به‌پێی ئه‌و ئۆفه‌ره‌ی كۆمپانیاكه خستوویه‌تیه به‌رده‌میان پێدانی ئۆتۆمبێله، كه جگه له‌وه‌ی به‌بێ پێشه‌كی ده‌بێت، له‌هه‌مان كاتدا له‌سه‌ر مووچه ده‌بێت و پێویست به تاپۆی خانوو وه‌ك زه‌مانه‌تی وه‌رگرتنی ئۆتۆمبێله‌كه ناكات".\nعه‌بدولواحید محه‌مه‌د باسی له‌وه‌شكرد، له‌لایه‌ن خۆیانه‌وه داوایان له كۆمپانیاكه كردووه جۆری ئۆتۆمبێله‌كان و نرخه‌كانیان و رێژه‌ی قیسته‌كانیان به وردی دیاری بكه‌ن، هه‌روه‌ها داوایانكردووه قیسته‌كان له 36مانگه‌وه بۆ 40 مانگ درێژ بكرێته‌وه تا بۆ مامۆستایان ئاسانتر بێت.\nرونیشیكرده‌وه: كۆمپانیا وه‌ڵامیداینه‌وه كه سورن له‌سه‌ر پێشكه‌شكردنی ئه‌و ئۆفه‌ره و له ئاینده‌یه‌كی نزیكدا، كه پێمان وایه له‌نێوان سێ تا چوار رۆژی داهاتوو ده‌بێت، له رێی نوسراوه‌وه ورده‌كاری ته‌واومان پێده‌درێته‌وه و ئێمه‌ش پاش تاوتوێكردنی ئه‌گه‌ر به‌گونجاومانزانی ده‌یخه‌ینه بواری جێبه‌جێكردنه‌وه.\nبه‌وته‌ی سه‌رۆكی یه‌كێتی مامۆستایان، زۆر جه‌ختیان له‌سه‌ر ئه‌وه كرده‌وه كه پێویسته پڕۆسه‌كه به‌شێوه‌یه‌كی (حه‌ڵاڵ) بێت، كۆمپانیاش دڵنیایان كردینه‌وه، كه بانك سه‌یاره‌كان ده‌كرێت و بانكیش ئۆتۆمبێله‌كان ده‌دات به مامۆستایان.\nهێمای بۆ ئه‌وه‌شكرد، له‌لایه‌ن كۆمپانیاوه رێژه‌ی ئۆتۆمبێله‌كان دیارینه‌كراوه، به‌ڵام سه‌ره‌تا پێشنیاریانكرد پڕۆسه‌كه ته‌نها له هه‌ولێر بێت، به‌ڵام ئێمه ره‌تمانكرده‌وه و جه‌ختمان كرده‌وه كه پێویسته له سه‌رجه‌م شاره‌كان بێت به كه‌ركوك و ناوچه دابڕێنراوه‌كانیش.\nئه‌مه‌ش له‌كاتێكدایه پێشتر سه‌رۆكی یه‌كێتی مامۆستایان رایگه‌یاندبوو، گه‌یشتووینه‌ته رێككه‌وتن بۆ دابینكردنی ئۆتۆمبێل به قیست بۆ مامۆستایان، كه به‌پێی رێككه‌وتنه‌كه كۆمپانیاكه به‌بێ پێشه‌كی ئۆتۆمبێل دابینده‌كات و هه‌وڵیش ده‌ده‌ین له رێگه‌ی بانكه‌وه كه‌مترین پاره‌ی زیاده بخرێته‌سه‌ر قیسته‌كان".\nوتیشی: كۆمپانیاكه ئاماده‌یی هه‌موو جۆره هاوكارییه‌كی بۆ مامۆستایان نیشانداوه و به‌پێی رێككه‌وتنه‌كه‌ش پاره‌ی قیسته‌كان ده‌بێت به 36 مانگ بۆ كۆمپانیاكه بگه‌ڕێندرێته‌وه.


ئەفغانستان ؛ ڤێتنامی سەدە!\nدوای زیاتر لە ۲٠ ساڵ لەشەڕ ، ئینجا ئەمەریکا تێگەیشت کە رێکخراوی گالیبان بەشێکە لە کۆمەڵگەی ئەفغانی و ناتونرێ بە هێزی سەربازی کوتایی پێ بهێنرێ .\nکشانەوەی سوپای ئەمەریکا لە ئەفغانستان مشتومری زۆری لێکەوتۆتەوە چونکە ئەو بریارە پەیوەندی بەشەرێکی درێژ خایەن و قوربانی مادی و مەعنەوی زۆر و داهاتوی لەپێشیەنەی ئەمەریکاو هاوپەیمانەکانیشیەوە هەیە لە ناوچەکە\nجگە لەوە زۆرێک لە بەرپرسی سیاسی و سەربازی ئەو وڵاتە و چاودێرە سیاسی و لێکۆڵەر و نوسەرەکان کشانەوەی ئەمەریکا لەم بارودۆخە نەخوازراوەی ئەفغانستان کە بەشێکی زۆری ئامانجەکانی ئەم شەرە بەدی نەهاتون و هێشتا میلیشیاکانی تالیبان زۆر بەهێزەوە لە ناوچەکەدان و لەوماوەیەی گفتوگۆدا و لەیک مانگدا زیاتر لە ۹٠ هەرێمیان لە کۆی ٤٠٠ هەرێم گرتۆتەوە و چاوەروان ئەکرێت لەگەڵ کشانەوەی کۆتا سەربازی ئەمەریکی لەکابول جگە لەوەی ئەگەری بەهێزی روودانی شەری ناوخۆ هەیە ، لەگەڵ ئەوەشا ئەگەری ئەوەش هەیە هێزەکانی تالیبان وەک ساڵی ۱۹۹٦ لەماوەیەکی زۆر کورت و بەخێرایی بتوانن بگەنەوە ناو کابول و کۆتایی بە حکومەتەکەی ئێستای " أشرف غنی " بهێنن .\nئەوەی ئەبێتە مەترسی و پرسیار و گومان لەداهاتودا ، ئەو لێکەوتە و دەرئەنجامانەن کە لە بریاری پاشەکشەی گەورەترین سوپای پڕچەک و خاوەن پێشکەوتوترین تەکنەلۆژیای سەردەم و باڵادەستی بۆشایی یە لەبەرامبەر درندەترین میلشیای نارێکخراوی سەربازی و خاوەن شۆڤینی ترین تێرونین و کۆنەپەرستترین رێکخراوی مەزهەبی کە بە پرۆژەیەکی رابردوەوە دێنەوە ناوی دنیای داهاتوەوە ، کەئەمە گروتینێک ، هەناسە و هیوایەک دەبەخشێ بەهەمو ئەو رێکخراو و میلشیا توندرەو و تیرۆریستانەی ناوچەکە و هۆکارێک ئەبێ بۆ برەودان و خۆگری زیاتریان و پەنجەرەیەکە لە هیوا لەسەر ژیانی بێ هیواییاندا ، کە ئەمە هۆکارێک ئەبێ لە شکست و گەرانەوە بۆ دواوە و پشتکردنە پرۆسە گەورە بۆ پێشەوە چوەکەی رەوتی پێشکەوتنی مرۆڤایەتی یە و رێگری و کۆسپێکی گەورە ئەبێ لەبەردەم هەنگاو و ئەو دەستپێک و سەرپێ کەتنەی چەندین جوڵانەوەی ئازادیخوزانە و بیری ئازاد و کرانەوە و رێکخراوەکانی کۆمەڵگەی مەدەنی و ژنان و ماف و ئازادیەکانی تاک و هەمو ئەو ئامانج و دەستکەوتانەی تر کەلەناوچەکەدا بەدەست هاتون و قوربانی زۆری لەسەر دراوە\n1 ئێمە لەدەرەوەی مێژووداین! بەردەوامی دۆخی ستەمکاری بۆ؟\n2 سیستمی ئابوری موڵکانەو لێکەوتە مەترسیدارەکانی!\n3 خەونی پۆتین؛ پڕۆژەی روسیای نوێ\n4 تەخوین تاکەی!\n5 ئەمری تەقەمان پێ نیە !\n6 شکست کۆتایی دنیا نیە\n7 گۆڕان لە نێوان سیاسەتی پەرتبون و حەشامەت دا :\n8 تورکیا؛ هەوڵەکانی بۆ کوێخایەتی\n9 ئەوەی ئێمە ئەروخێنێ خۆمانین ، نەک کشانەوەی ئەمەریکا !\n10 ئەمەریکا؛ گەورەتر لەوەی کە ئەبینرێ\n11 نەژادپەرستی و تورانیەت بەرەو کوێ !\n12 ئەمەریکا بۆ تورکیا لاواندنەوە یا سزا؟!\n13 کورد ؛ بۆ ئەقڵی خێڵ تێناپەڕێنێ !؟


یاساكانی FIFA بۆ فۆتساڵ – Politic Press\nفیدراسیۆنی تۆپی پێی جیهان FIFA نوێترین یاساكانی تایبەت بە تۆپی پێی ناو هۆڵ واتا فۆتساڵی بڵاو كردەوە بۆ ساڵی 2021/2020 و ئێستاش بە زمانی كوردی بەردەستە.\nپەرتوكی یاساكانی تۆپی پێی ناو هۆڵ كە یاسا نوێكانی فیفا تیادا نووسراوە وەك ساڵانی ڕابردوو لە لایەن دكتۆر (هاوكار سالار) داوەری نێو دەوڵەتی كورد و مامۆستای سكوڵی وەرزش لە زانكۆی سلێمانی وەرگێڕدراوەتەوە بۆ سەر زمانی كوردی .\nلە بارەی پەرتوكەكەیەوە دكتۆر هاوكار سالار بە Politic Sport ی ڕاگەیاند: (وەك لای هەموان ڕوون و ئاشكرایە و چەندین ساڵە من هەڵدەستم بە وەرگێڕانی بڕگە و یاساكانی تۆپی پێی تایبەت بە FIFA بۆ ئەمساڵیش كە ساڵی 2021/2020 یاساكان و گۆڕانكارییەكانم لە بەر دەست دایە و وەرمگێڕاوەتە سەر زمانی كوردی و بڵاوم كردۆتەوە و لە ماوەی داهاتووشدا كۆنفرانسی ناسینی بۆ دەكەم).\nئەو داوەرە نێو دەوڵەتییە وتیشی: (پەرتووكەكە لە دوو توێی 144 لاپەڕەی A4 دایە و ڕووكاری پێشەوەی بە فۆتۆیەكی یارییەكی جامی جیهانی ڕووكار كراوە كە لە یاری نێوان پرتوگال و كۆڵۆمبیا بەڕێوەچوو لە دواوەش چەند وێنەیەكی تێكەڵ بە چەند ڕەنگێك ڕووكار كراوە).\nدواتر Politic Sport پرسیاری ئەوەی ئاراستەی هاوكار سالار كرد كە بۆچی فۆتۆیەكی خۆی لە سەر ڕووكاری پەرتووكەكە دانەناوە لە وەڵامدا وتی: (لە ناو پەرتووكەكە و لە چەند لاپەڕەیەكدا فۆتۆی خۆمی تیادایە بۆیە حەزم بەوە بوو فۆتۆكەی ڕووكار تایبەت بێت بە یارییەكی جامی جیهانی).\nPolitic Sport پرسیاری ئەوەشی ئاراستەی ناوبراو كرد كە بۆ مۆندیالی داهاتوو ئایا هاوكار سالار یەكێك دەبێت لە داوەرانی عێراق بەشداری بكات لە جامی جیهانی و سەری نەتەوەی كورد بەرز بكاتەوە لە نێوەندی جیهانی و FIFA و جامی جیهانی دا؟\nدكتۆر هاوكار ڕایگەیاند: (من وەك خۆم ئەوەی لە توانام دایە كردوومە و دەیكەم و بەردەوامیش دەبم لە هەوڵدان تا بە باشترین شێوە ئامادە بم، بەڵام بە ڕاستی پێویستم بە هاوكاری هەموو كوردە تا بتوانم لە نێوەندی وەرزشی عێراق بە بەهێزی خۆم نماییش بكەم و بتوانم ببمە نوێنەری داوەرانی عێراق لە مۆندیالی داهاتوو كە ئەوە خەونی دێرینی منە بۆیە داوا لە هەموو وەرزشكاران و نێوەندی وەرزشی دەكەم پشتگیری و پشتیوانم بن تا نوێنەرایەتی عێراق بكەم لە مۆندیالدا و سوپاسی هەمووان دەكەم كە پشتگیری داوەرەكەی خۆیان دەكەن).\nجێی خۆیەتی باس لەوە بكەین كە لە ئێستادا دكتۆر هاوكار سالار سەرقاڵی وەرگێڕانی پەرتووكی یاساكانی تۆپی پێ بۆ یاریگای گەورەیە و بەم نزیكانە تەواوی دەكات و بڵاوی دەكاتەوە.\nلۆگۆی نوێی ئەتێەتیكۆ\nگۆڵەكانی یاری كۆتایی یۆرۆ لیگ\nئه‌مشه‌و مۆرینهۆ و گواردیۆلا شه‌ره ده‌نووك ده‌كه‌نه‌وه\nپاریس بەردەوامە لە ئاستە بەرزەكەی\nڕاشفۆرد نیستەلڕۆی نوێ یە\nنەیمار پیرۆزبایی لە بایەر لیڤەركوزن دەكات


چه‌نێ خه‌ومان قورسه!؟ - کلثوم حسن زاده\nخانه/بایگانی/گوناگون/چه‌نێ خه‌ومان قورسه!؟\nچه‌نێ خه‌ومان قورسه!؟\nکلثوم حسن زاده ۲۹ آذر ۱۳۹۷\nڕۆژی هه‌ینی، ٢٣ی سه‌رماوه‌زی ١٣٩٧ی هه‌تاوی له‌گه‌ڵ دایکم له مه‌هاباد به‌ره‌و سه‌رده‌شت ده‌هاتینه‌وه. سواری ماشێن بووین و بێ کێشه وه‌ڕێ که‌وتین.\nله ڕێگادا که گه‌یشتینه گوندی (کیتکه)ی، ماشێن خرا بوو و ماوه‌ی کاتژمێرێک چاوه‌ڕوان ماینه‌وه تاکوو که‌وتینه‌وه ڕێ.\nسوپاس بۆ خوا بێ کێشه ده‌ڕۆیشتین تاکوو له هه‌ورازی زمزیران ده‌هاتینه خوار که له ناکاو ماشێنه‌که تێک چۆوه و ده‌نگێکی لێهات!!\nڕێبواران که‌وتنه دڵه‌ڕاوکێ و هات و هاوار! کاکی شۆفێر که هه‌وڵی ده‌دا دۆخه‌که ئارام بکات، به‌وپه‌ڕی هۆشیاری و هێواشی تا قاوه‌خانه‌ی زمزیران ڕۆیشت. له‌وێ هاتینه خوار و چاوه ڕێمان کرد، تاکوو ماشێنێکی‌تر که بانگهێشت کرابوو، پاش ماوه‌یه‌ک هات و به‌ره‌و شاره جوانه‌که‌ی سه‌رده‌شت وه‌ڕێ که‌وتینه‌وه!\nبه‌ڵام ئه‌وه‌ی سه‌رنجی منی ڕاکێشا، هه‌ڵسوکه‌وتی ڕێبوارانی به‌ڕێز بوو له کاتی ڕووداوه‌که! هه‌رچه‌ند ڕووداوێکی زۆر مه‌ترسیدار نه‌بوو، به‌ڵام بۆوا شڵه‌ژان و وه‌هات و هاوار که‌وتن؟!\nئایا له مردن ترسان یا جێ هێشتنی ئه‌م دونیایه؟ یا ئاماده‌ی سه‌فه‌ر نه‌بوون؟! ئه‌گه‌ر ئه‌و ڕووداوه که‌مێک مه‌ترسیدارتر ده‌بوو و به‌و دۆڵانه‌دا سه‌ره‌وژێر ده‌بووین و کارمان ته‌واو ده‌بوو، حاڵمان چۆن ده‌بوو!؟\nمه‌گه‌ر جگه له‌وه‌یه که هه‌ر سات ده‌بێ ئاماده بین و بارگه‌وبنه‌مان بپێچینه‌وه به‌ره‌و ماڵی سه‌رمه‌دیمان بڕۆیین!؟\nبیرم کرده‌وه بۆ هه‌ر سه‌فه‌رێک ده‌ڕۆین له‌م ژیانه، ماوه‌یه‌ک پێشتر حازر و ئاماده‌یین، هه‌وڵمانه هیچمان بیر نه‌چێت، ته‌واوی که‌ره‌سه‌ی پێویست هه‌ڵگرین و سه‌فه‌رمان دڵخواز بێت. هه‌موو شتی پێویست به ورد و درشته‌وه تۆمار ده‌که‌ین و له‌م و له‌و ده‌پرسین که پێمان بڵێن و بیرمان بێننه‌وه چی هه‌ڵگرین و چی دانێین!!\nبه‌ڵام نازانم بۆوا خافڵ له سه‌فه‌ری دواڕۆژین! ده‌ڵێی سه‌فه‌رێکمان له پێش نییه! ده‌ڵێی بۆ هه‌میشه ئێره ماڵمانه!\nبۆچی بۆ هه‌موو سه‌فه‌رێک خۆمان حازر ده‌که‌ین جگه له سه‌فه‌ر سه‌رمه‌دی؟! بۆچی بیرمان ده‌چێته‌وه که بۆ ئه‌و سه‌فه‌ره‌ش توێشوومان پێویسته؟ ده‌بێ ساکه‌کانمان به‌ستراوه و ئاماده بێت که هه‌ر کات له ده‌رگایان دایین، بڕۆین؟\nبۆ بیرمان نییه که سه‌فه‌ری دواڕۆژ کاتی دیاری نه‌کراوه! هه‌رکات وتیان بڕۆ، ده‌بێ بڕۆیین!\nپێم وایه چونکه کاته‌که‌ی نازانین، بۆیه وا له‌بیرمان کردووه و دڵبه‌سته‌ی ئه‌و ژیانه بووین و ئه‌گه‌ر هه‌واڵێکیشی لێ ببیستین، وا دڵمان خه‌ریکه بوه‌ستێت و ڕه‌نگمان سپی ده‌بێ!\nده‌بێ کاتی سه‌فه‌ر حاڵمان چۆن بێ؟! ئایا بیرمان له حاڵی خۆمان کردۆته‌وه؟ ئایا ئاماده‌یین که هه‌ر کات هات و له ده‌رگایان دایین، بڵێین من ده‌مێکه ئاماده‌م و ساکه‌کانم له که‌ره‌سه‌ی پێویست ئاخنیوه و چاوه‌ڕێی ئێوه‌م ده‌کرد! یا ده‌ست و پێی خۆمان ون ده‌که‌ین و ده‌ڵێین تکایه ته‌نیا یه‌ک خوله‌ک ده‌رفه‌تمان بده‌نێ که لانیکه‌م داوای لێبوردنێک بکه‌ین، به‌ڵام وه‌ڵاممان بدرێته‌وه، نه‌خێر؛ کات به‌سه‌ر چووه!\nپێم وایه ئه‌وه‌نده ڕووداوه به‌س بوو که لانیکه‌م بۆ ماوه‌یه‌ک وه‌خه‌به‌ر بێین و بیر له خۆمان و ئاکامی ژیانمان بکه‌ینه‌وه، به‌ڵام خودایه ده‌بێ ئه‌و خه‌وه‌مان بۆ هێنده قورس بێ که هیچ شتێک له خه‌وی خه‌فڵه‌ت وه‌خه‌به‌رمان ناهێنیت. خۆ زۆر شت له ژیاندا ده‌بینین و ده‌بیستین و دێن له ده‌رگای بیر و زه‌ین و ئاوه‌زمان ده‌ده‌ن، تا ئاگادارمان بکه‌نه‌وه. بۆچی ده‌رگه‌یان لێ ناکه‌ینه‌وه و بیر ناکه‌ینه‌وه له ژیان و مردنمان!؟ ئای خوایه چه‌نێ خه‌ومان قورسه؟ چه‌نێ بێ‌ئاگایین؟ خافڵ له ئه‌حواڵی خۆمانین!؟\nنوقمی ئه‌و بیر و فکرانه بووم تاکوو دوای دوو کاتژمێر دره‌نگ‌که‌وتن گه‌یشتینه‌وه ماڵێ. به‌ڵام بیرم هه‌ر هاڵۆز بوو، له ده‌رفه‌تێکدا چوومه گۆڕستان، تاکوو له وێستگه‌ی ڕێبوارانی سه‌فه‌ری دواڕۆژ، یادێک بکه‌م له‌و سه‌فه‌ره، بزانم چیم پێویسته و ئایا له‌و شتانه‌ی که بۆ سه‌فه‌ر ڕاگه‌یه‌ندراوه (ئیمان و کرده‌وه‌ی چاکه)، هیچم حازر کردووه؟\nئای خودایه که چاو له ساکه‌کانی خۆم ده‌که‌م چه‌نێ خاڵییه؟ خوایه حاڵی منیش زۆر باش نییه، گه‌ر تۆ ڕه‌حم و به‌زه‌یی خۆت نه‌نوێنی له ئاست منی تاوانباری داماوی بێ‌خێر، وێران و وه‌یلانه حاڵم.\nخودایا به هانامه‌وه وه‌ره که حاڵم په‌رێشانه. به ڕه‌حمێک ببه‌خشه تاوانم و به سۆزێک قبوڵ بکه چاکانم، هه‌رچه‌ند نیمه عیباده‌تێ شیاوی تۆی په‌روه‌رێنه‌رم، تۆ بگره ده‌ستم و ڕێنوێنیم بکه بۆ ڕێگای ڕاستت.\nیا رب: إِهدِنَا الصِّرَاطَ المُستَقِیم * صِرَاطَ الَّذِینَ أَنعَمتَ عَلَیهِم غَیرِالمَغضُوبِ عَلَیهِم و الَضَّآلِّین\nئامین یا ڕه‌ب\n٢٣ی سه‌رماوه‌زی ٩٧ – کولسووم حه‌سه‌ن زاده\nخاطره زمزیران سردشت\nگفتگوی اختصاصی"ســۆزی میحــڕاب"با دکتر ژیلا مرادپور ـ سنندج


:: ماک چیه‌و بۆچی به‌کاردێت و تایبه‌تمه‌ندیه‌که‌نی چین ::\nلێره‌دایت : په‌ڕه‌ی سه‌ره‌تا » ده‌رباره‌ی ماك\nزانیاری پێویست و گرنگ له‌سه‌ر سیسته‌می "ماك"\nڕۆژی هەینی ، 07 / 12 / 2012 03:00\nماک بریتیه له سیسته‌مێکی به‌گه‌ڕخستن ئه‌وه‌ش هه‌روه‌ک سیسته‌می ویندۆزی مایکرۆسۆفت ، ماکنتۆش یه‌که‌م سیسته‌می به‌گه‌ڕخه‌ری وێنه‌ییه که له ساڵی 1984 دا دروستکراوه . ئه‌م سیسته‌مه ناکرێت له‌سه‌ر هه‌موو کۆمپیوته‌رێک به‌گه‌ڕبخرێت به‌ڵکو ته‌نها له‌سه‌ر ئه‌و ئامێرانه‌کارده‌کات که کۆمپانیای ئه‌پڵ دروستی ده‌کات . به‌م دواییانه توانرا له‌سه‌ر چه‌ند پرۆسێسه‌رێکی جیاواز به‌توانای جیاواز دابه‌زێنرێت ئه‌وه‌ش تا ئێستا نه‌بووه به شتێکی باو ، ماک له سه‌ره‌تاوه تا ڤێرژنی 9 هه‌ر به‌ماک ئۆ ئێس بانگده‌کرا به‌ڵام دواتر کاتێک که بوو به‌ڤێرژنی 10 ئیتر به ئۆ ئیس ئێکس ناوی بڵاوو بوه‌وه .\nMac OS X ته‌نها له‌سه‌ر پرۆسێسه‌ری جۆری پاوه‌ر کارده‌کات به‌ڵام پاش ده‌رچونی ڤێرژنه نوییه‌کان به‌ته‌واوی پشتیوانی پرۆسێسه‌ری ئه‌نتڵی کردوو له ئێستادا به‌و په‌ڕی باشیه‌وه ده‌کرێت له‌سه‌ر پرۆسێسه‌ری ئه‌نتڵ ئه‌م به‌رهه‌مه دابه‌زێنرێت .\nماک ئۆ ئێس له ساڵی (2001) دا گه‌یشته ده ده‌رچوو هه‌ر بۆیه له جیاتی (Mac OS Ten) (Mac OS X) دانرا . (Mac) کورتکراوه‌یه‌که بۆ (Macintosh) وه (OS) که کورتکراوه‌ی (Operating System) به واتای سیسته‌می به‌گه‌ڕخه‌ر دێت ، وه ووشه‌ی (X) که له‌زمانی یونانیدا به مانای ژماره (10) بۆ کورتکردنه‌وه‌ی ناوی ئه‌م سیسته‌مه به‌کارهاتووه واته له جیگای (Ten) (X) به‌کارهێناوه .\nسیسته‌می (ماک) له‌سه‌ره‌تای بنیات نانیدا به پاڵپشت به سۆرسه‌کانی یونیکس له ساڵی (1984) دا له‌سه‌ر جۆرێک له کۆمپیوته‌ر به‌گه‌ڕ ده‌خرا و پاڵپشتبێت به پرۆسێسه‌ری (مۆتۆرولا 68000) به‌ڵام پاش پێشخستنی ئه‌م سیسته‌مه و توانرا له‌سه‌ر پرۆسێسه‌ری (پاوه‌ر) یش به‌گه‌ڕبخرێت ، ئه‌پڵ تا به‌رهه‌م هێنانی ماک ئۆ ئێس ئێکس له‌سه‌ر پرۆسێسه‌ری جۆری پاوه‌رو مۆتۆرولا به‌گه‌ڕ ده‌خرا به‌ڵام دوای به‌رهه‌م هێنانی ده‌رچووی (Mac OS X) له‌م سیسته‌مه به ته‌واوی پاڵشتی (مۆتۆرولا) ی له‌ده‌ست دا و ته‌نها له‌سه‌ر (پاوه‌ر) ئه‌م سیسته‌مه به‌گه‌ڕ ده‌خرا ، وه ئێستاش خۆشبه‌ختانه له‌سه‌ر پرۆسێسه‌ره‌کانی به‌رهه‌می ئه‌نتڵ و ئامه‌د به‌گه‌ڕ ده‌خرێت و به‌جۆرێک له جۆره‌کان ڕێک خراوه به‌ڵام له کێشه‌ش به‌ده‌ر نیه‌و پێویستی به‌کاته تا به‌ته‌واوی له‌گه‌ڵ ئه‌م به‌رهه‌مانه‌دا خۆی ڕێک بخات .\nماک ئۆ ئێس ئێکس چۆن له‌سه‌ر به‌رهه‌مه‌کانی (Intel) و (AMD) به‌گه‌ڕ ده‌خرێن ؟\nله ساڵی (2005) دا کاتێک ئه‌پڵ له کۆنگره‌ی ساڵانه‌ی خۆیدا ڕایگه‌یاند له ئاینده‌ده‌ا به‌رهه‌می سیسته‌می ماک ئۆئێس ئێکس له‌سه‌ر به‌رهه‌مه‌کانی ئه‌نتڵ به‌گه‌ڕ ده‌خرێت به‌سه‌دان که‌س له پێشخه‌ران که شاره‌زایی بواری پرۆگرام داڕشتن بوون به‌رده‌وام له گۆڕانکاری کردندان له‌سه‌ر به‌رهه‌می ماک ئۆ ئێس تا بتوانن بێ گرفت له‌سه‌ر به‌رهه‌مه‌کانی (Intel) ئه‌م سیسته‌مه جێگیر بکه‌ن ، ئه‌م که‌سانه که‌سانی سه‌ربه‌خۆن و ناچنه ڕیزی کارمه‌ندانی ئه‌پڵه‌وه ، ئه‌پڵ ته‌نها کارێک که کردویه‌تی له‌سه‌ر سیسته‌مه‌که‌ی پیشاندانی ڕه‌زامه‌ندیه له‌سه‌ر لابردنی لۆک له‌سه‌ر سیسته‌مه‌که‌ی به‌ڵام دامه‌زراوه‌یه‌کی نیه تا ئه‌م سسیته‌مه بشێوه‌یه‌کی ڕه‌سمی بێ به‌رامبه‌ر یان به پاره ئه‌م دابه‌ش بکاته‌وه له‌به‌ر ئه‌وه که‌سانی سه‌ربه‌خۆ واباشتره بڵێین هاکه‌رزه‌کان چه‌ندین گۆڕانکاری له کۆده‌کان ده‌که‌ن و زیادو که‌می ده‌که‌ن تا به‌شێوه‌یه‌کی ئاسایی له‌سه‌ر به‌رهه‌مه‌کانی ئه‌نتڵ دابمه‌زرێنرێت . له ئێستادا به به‌شێک له کۆمپیوته‌رانه‌ی که خاوه‌نی توانایه‌کی باشن ده‌توانرێت ئه‌م سیسته‌مه دابمه‌زرێنرێت ، ئه‌م کاره به لای کۆمپانیای ئه‌پڵه‌وه کارێکی نایاساییه‌و ڕێ نادات به هیچ کۆمپانیایه‌ک که کۆمپیوته‌رێک دروستبکات ئه‌م سیسته‌مه‌ی له‌سه‌ر جێگیرکرابێت ، واته هیچ دامه‌زراوه‌یه‌ک یان کۆمپانیایه‌ک نیه جگه له ئه‌پڵ که به‌رهه‌مێکی هه‌بێت ماک ئۆ ئێسی له‌سه‌ر دابه‌زێنرابێت له‌بازاڕدا بڵاوی بکاته‌وه ، به‌ڵکو ته‌واوی کاره‌کان له تۆڕی ئینته‌رنێتدا ده‌کرێن و به به‌رهه‌مهێنانی پێداویستی تایبه‌ت ده‌کرێت ئه‌م سیسته‌مه له‌سه‌ر به‌رهه‌مه‌کانی تر جێگیربکرێت جگه به‌رهه‌مه‌کانی ئه‌پڵ .\nمێژووێکی کورتی سیسته‌می ماک ئۆ ئێس :\nکۆمپانیای ئه‌پڵ له‌سه‌ر بنه‌مای سۆرسه‌کانی یونێکس توانی له ساڵی (1984) دا ئه‌م به‌رهه‌مه بۆ جۆرێک له ئامێری تایبه‌ت به‌رهه‌م بهێنێت ، سه‌ره‌تا به کورتکراوه‌ی (MFS) که هێمایه‌ک بوو بۆ (Macintosh File System) ئه‌م به‌رهه‌مه گه‌شه‌ی پێدرا له لایه‌ن کۆمپانیای ناوبراوه‌وه ، به‌ڵام به‌رامبه‌ر به‌رهه‌مه‌کانی مایکرۆسۆفت ئه‌م به‌رهه‌مه‌ی ئه‌پڵ هیچ پێشکه‌وتنێکی ئه‌وتۆی به‌ده‌ست نه‌هێنا ، هه‌ندێک که‌س هۆکاره‌کان بۆ گرانی نرخی ماک بووک ده‌گێڕنه‌وه که هه‌موو که‌س توانای کڕینی ئه‌م به‌رهه‌مانه‌ی نه‌بووه له به به‌راوردا مایکرۆسۆفت به‌رهه‌مه‌کانی ئێجگار هه‌رزان بووه هه‌روه‌ها بوونی ئه‌و رێژه زوره له سۆفتوێره‌کان بۆ به‌رهه‌مه‌کانی مایکرۆسۆفت ماکی به‌و ڕۆژگاره گه‌یاند ، ماک ئۆئێس یه‌که‌م سیسته‌می وێنه‌ییه که به‌رهه‌م هێنرابێت ، ده‌بوایه چه‌ندین به‌رامبه‌ری ئێستای فراوان بوایه به‌ڵام ئه‌وه‌ی ئێستاش به‌ره‌و ڕووی هه‌نگاو ده‌نێت پیشکه‌وتنیکی خێرایه به تایبه‌تی پاش به‌رهه‌م هێنانی چه‌ندین به‌رهه‌می یه‌ک له‌دوای یه‌ک وه دوای ئه‌وه‌ی له ساڵی (2001)دا سیسته‌می ماک پێ ی نایه قۆناغێکی نوێوه به تایبه‌تی له‌دوای ساڵی (2005) وه ، پاڵپشتی کردنی به‌رهه‌مه‌کانی (ئه‌نتڵ) له لایه‌ن ئه‌پڵه‌وه کاریگه‌ریه‌کی له ئێستادا به ته‌واوی دیاره‌و ڕۆژانه ده‌بینین که چه‌ندین به‌رنامه‌ی نوێ به توانای جیاواز بۆ ئه‌م سیسته‌مه به‌رهه‌م ده‌هێنرێت و له ئێستاشدا کۆمه‌لێک یاری جۆراوجۆرو کوالیتی به‌رز بۆ ئه‌م سیسته‌مه به‌رهه‌م هێنراوه‌و ڕۆژانه‌ش له گه‌شه‌کردنی زیاتردایه .\nڕێژه‌ی به‌کارهێنه‌رانی ماك له دوای ساڵی (2003 ) وه\n2.2% له 2003\n2.7% له 2004\n3.3% له 2005\n3.6% له 2006\n3.9% له 2007\n5.3% له 2008\n6.5% له 2009\n7.3% له 2010\n8.5% له 2011\n9.0% له 2012\nدةستان خوشبيت هةر سةر كةوتوبن هيوادارم نمونةتان زؤر بيت\nبةراستى بابةتةكانتان زؤر بةسودة\nدوبارة دةست خوشيتان ليدةكةم\nسه‌رسه‌رو سه‌رچاوم کاک سه‌ربه‌ست گیان ئێمه له خزمه‌ت هه‌موو فێرخوازێکی به‌ڕێزی وه‌ک تۆداین ، هیوام وایه به پێشنیار وبۆچوونه‌کانت له که‌م و کورتیه‌کانمان ئاگادارمان بکه‌یته‌وه ، ده‌ستی تۆش خۆشبێت


✌ ئیبراهیم ئەبوبەکر حەکیم (سامان کەرکوکی) شەهیدان\n📅 کاتی تۆمارکردن Sep 19 2016 10:53PM\nپێشمەرگەی قارەمانی کەرتی 3ی هەمەوەند تیپی 57ی سەگر [ زۆرتر... 👁] ✖ ✖ 0 1 ✔ 94% ✍ س.ئـ. 19-9-2016 22:53:34\n✌ بەکر تۆفیق محەمەد مەعروف (بەکر باڕۆیی) شەهیدان\n📅 کاتی تۆمارکردن Apr 9 2016 1:07AM\nساڵی 1963 لەگوندی باڕۆیی لەبازیان لەدایکبووە، ساڵی [ زۆرتر... 👁] ✖ ✖ ✖ 0 0 ✔ 84% ✍ س.ئـ. 9-4-2016 1:07:41\n👫 دایکی پێشمەرگە (حاجی خورشید) کەسایەتییەکان\n📅 کاتی تۆمارکردن Aug 8 2015 12:55AM\nحاجی خورشید ژنێکی تێکۆشەرو ناسراوی ناوچەی قەرەداغە [ زۆرتر... 👁] ✖ ✖ 0 0 ✔ 82% ✍ م.ب. 8-8-2015 0:55:11\n👁 ئەم بابەتە 18,291 جار بینراوە\n👫 کەمال ڕەحیم کەریم (کەمالە خڕە) کەسایەتییەکان\n📅 کاتی تۆمارکردن Sep 19 2016 7:26PM\nیەکێک بوو لەپێشمەرگە قارەمان و سەرەتاییەکانی کەرتی [ زۆرتر... 👁] ✖ ✖ 0 1 ✔ 82% ✍ س.ئـ. 19-9-2016 19:26:39


کوردیپێدیا - 📅 کڕۆنۆلۆژیای رووداوەکان - 27-07\n01020304050607080910111213141516171819202122232425262728293031 - 010203040506070809101112 - 20212020201920182017201620152014201320112007200420022001200019971996199519931989198419801977196519631958195719221847\n📂 27 July ▾\nدلۆڤان شاهین بەهۆی بۆردومانی تورکەوە شەهید بوو\n- دۆسیەی فیگەن یوکسەکداغفیگەن یوکسەکداغ و سەڵاحەدین دەمیرتاشسەڵاحەدین دەمیرتاش هەردوو هاوسەرۆکی گشتی پێشووی هەدەپەهەدەپە جارێکی دیکە تاوتوێ کرایەوە و بە بانووی 'گومانی تاوانی گەورەیان لەسەرە' بڕیار درا ئازاد نەکرێن.\n- فڕۆکە جەنگیەکانی دەوڵەتی داگیرکەری تورک سەر لە ئێوارەی ئەمرۆ کاتژمێر 16:30 لە رێگای نێوان هەردوو گوندی حەسەن پیرک و شیرتای سەر بە شارۆچکەی بامەڕنێی سەر بە شارۆچکەی ئامێدیئامێدی دوو ئۆتۆمبێلیان کردە ئامانج، بە هۆی ئەو هێرشەوە هاوڵاتیەکی مەدەنی شەهید بوو. بەپێ سەرچاوە هەرێمیەکان ئەو گەنجە خەڵکی شارەدێی باتیفاباتیفایە ناوی دلۆڤان شاهینە و تەمەنی 29 ساڵە دەوڵەتی تورکیا بە شێوازێکی زانابوون و ئەنقەست لە ناو ئۆتۆمبێلەکەی خۆی کردویانەتە ئامانج و شەهیدیان کرد.\n- سەرۆکی پەرلەمانی کوردستان لەسەر ئەنجامنەدانی کۆبوونەوەکانی پەرلەمان لەماوەی پێنج مانگی رابردوودا داوای لێبوردن لە خەڵکی کوردستان دەکات و دەڵێ دەست و پێم پێوەند بوو.\n- رائید بەرزان عوسمان، وتەبێژی پۆلیسی هەڵەبجه لە کۆنفرانسێکی رۆژنامەوانیدا لەبارەی خۆکوشتنی هاووڵاتییەک لە باخی گشتی شارەکە و بڵاوبوونەوەی نامەیەک بە ناوی ئەوەوە، روونکردنەوەی دا. بەرزان عوسمان رایگەیاند، ئەو نامەیە بە ناوی ئەوەوە بڵاوکراوەتەوە و کاوە هیچ شتێکی لە دوای خۆی بەجێنەهێشتووە. لەبارەی ئەوە کە دەگوترێت ناوبراو لە هەژاریدا خۆی کوشتووە، وتەبێژی پۆلیسی هەڵەبجەهەڵەبجە گووتی، کاوە کەسێکی کەم دەرامەت نەبووە، بەڵکو موچەی بەرکەوتنی چەکی کیمایی، مووچەی کەم ئەندامی، مووچەی زیندانی سیاسی و مووچەی وارسی شەهیدانی کە هی دایکیەتی هەبووە. بەمانەش مانگانە مووچەی یەک ملیۆن دینار بووە، جیا لەوەش بنەماڵەکەی خاوەن گەراج و کەسابەتی خۆیانن و لە هەڵەبجە ناسراون.\n- لە ناوەندی شاری عەفرینعەفرین کە لە ژێر داگیرکەریی دەوڵەتی تورک و چەتەکاندایە تەقینەوەیەکی گەورە روویدا.\n- هوشیار عەبدوڵڵاهوشیار عەبدوڵڵا ئەندامی ئەنجومەنی نوێنەرانی عێراق بە فەرمی داوای لە وەزارەتی نەوتی عێراق کرد، دەربارە رێککەوتنی 50 ساڵەی نێوان هەولێرهەولێر و تورکیا لە بواری نەوتدا زانیاریان پێبدات.\n1. 👁 بروسکا بەهیداری یا مەسعود بارزانی بۆ کۆچکرنا خودێ ژێ رازی پەریخان سیتەیی\n2. 👁 پرسەنامەیەک لە سەرۆکی حکومەتی هەرێمی کوردستانەوە بۆ کۆچی دوایی دایکە پەریخان ئەسعەد رێکانی\n3. 👁 سەرۆکی حکومەت سکاڵای یاسایی لە دژی هیچ رۆژنامەنووسێک تۆمار نەکردووە\n4. 👁 مەسرور بارزانی: دایکە عائیشە نموونەی خۆڕاگری و قوربانیدان بوو\n5. 👁 مەسعود بارزانی بۆ دایکە عائیشە: وانەی خۆڕاگری و کوردایەتیت لێوە فێر بووم\n6. 👁 نێچيرڤان بارزانی سەرەخۆشی لە بنەماڵەی عایشە پەریخان دەکات\n7. 👁 هەپەگە: 2 پەناگەی دوژمن ڕووخێنران و گورز لە هەلیکۆپتەرێک وەشێنرا\n8. 👁 ڕاگەیاندراوی ژمارە(153) وەزارەتی تەندروستی حکومەتی هەرێمی کوردستان\n1. 👁 جەمیل محەمەد - هەڵمەت کینە\n2. 👁 ڕۆژهات ئاکداغ - تێکۆشەر قارەمان\nسەبازانى تورکیا لە ناوچەى گەڤەرى جۆلەمێرگ 20 سەر مەڕیان پێکەوە کوشت\n- لە ناوچەی گەڤەری جۆلەمێرگجۆلەمێرگ ئۆتۆمبێلێکی زرێپۆشی سوپای تورکیا خۆی کرد بە ناو جەڵەبێک مەڕدا و لە ئەنجامدا 20 مەڕی کوشت.\n- دوو کۆڵبەری کورد خەڵکی شاری سەردەشتسەردەشت، لە لایەن هێزە نیزامییەکانی حکوومەتی ئێران درانە بەردەسڕیژی گوللە و لە ئاکامدا ئەو دوو کۆڵبەرە کوردە بە سەختی بریندار بوون. شوناسی ئەو دوو کۆڵبەرە کوردە کۆسەرەت مامەند تەمەن 15 ساڵ خەڵکی گوندی دۆڵەتووی سەردەشت و حوسێن تەمەن 25 ساڵ خەڵکی گوندی گەرەدەنە ڕاگەیەندراوە.\n- هێزە نیزامییەکانی جێگیر لە پاسگای سەقەڕ، لە سنووری شاری پیرانشارپیرانشار، ژمارەیەک لە کۆڵبەرانی کوردیان دایەبەر دەسڕێژی گوللە و لە ئاکامدا کۆڵبەرێکی کورد، بە ناوی سەید کامیل باڵاشار، خەڵکی شاری پیرانشار گیانی لە دەست دا و دوو کۆڵبەری دیکە بە ناوەکانی عەزیز شۆخەڵان و سەلاح شێخ محەممەد بەسەختی بریندار بوون.\n- بەرەی تورکمانیبەرەی تورکمانی داوادەکات حاڵەتێکی جیاواز بە کەرکوککەرکوک ببەخشرێت و بەوپێیەی زۆرترین سکاڵای تێدا تۆمارکراوە، پرۆسەی ژماردنەوەی دەستیی بۆ سەرجەم سندوقەکانی دەنگدان تێیدا ئەنجامبدرێت، بەپێچەوانەشەوە هۆشداریدەداتە حکومەتی عێراق.\n- بەهۆی هێرش و مەترسییەکانی داعشداعش و بێ متمانەییان بەرامبەر هێزە عێراقییەکان، تەواوی گوندنشینە کوردییەکانی سنوری شارەدێی جەبارەی سەر بە خانەقینخانەقین گوندەکانیان جێشهتووە. بەرپرسێکی ناوچەکەش دەڵێت تادێت بارودۆخ خراپتر دەبێت و داوای گەڕانەوەی پێشمەرگەپێشمەرگە دەکەین.\n- لە باخچەی پێشەوا لە شارەدێی بازیانبازیان-ی سەربە پارێزگای سلێمانی، نوێنەرایەتی ڕۆژئاوای کوردستان، بە مەراسیمێک قوربانییانی کۆمەڵکوژیی تلحاسل و تلعەرانی بیرهێنایەوە.\n- شاندێکی باڵای ئەنجوومەنی دیموکراسی سووریا لە دیمەشقە بۆ مەبەستی ئەنجامدانی کۆبوونەوە لەگەڵ بەرپرسانی باڵای حکومەتی سووریا.\n- لە کۆبوونەوەی هاوبەشی حکومەت و کۆنگرێسی ئەمریکا کە تایبەت بوو بۆ پەسەندکردنی بودجەی 716 ملیار دۆلاری وەزارەتی بەرگری، پڕۆژە بڕیاری قەدەخەکردن و سنووردارکردنی فرۆشتنی فڕۆکەی جەنگی لە جۆری F-35 بەتورکیاش پەسندکرا.\n1. 👁 زیاتر لە 8 هەزار دۆنم زەوی لە پارێزگای دهۆک بە کاڵەک چێندراوە\n2. 👁 ساڵانە زیاتر لە 90 هەزار تۆن چای لە سریلانکا، هیندوستان، ڤێتنام، ئەسیوپیا و فلیپینەوە هاوردەی هەرێمی کوردستان دەکرێت\n3. 👁 فەرماندەیەکی پێشمەرگە: 20 هەزار بۆمبی چێنراوی داعشمان پووچەڵ کردوونەتەوە\n4. 👁 لە کوردستان ساڵانە 100 کەس لە ئاودا دەخنکێن\n5. 👁 هەڵەبجە: بە دەیان تۆن خۆراکی ماوە بەسەرچوو دەستی بەسەردا گیرا\n- لەنزیک ناوچەی وان، کە دەکەوێتە نزیک موسڵ، تەقینەوەیەک کاروانی ئۆتۆمبێلەکانی عسیمەت رەجەب، بەرپرسی لقی 14ی موسڵی پارتی دیموکراتی کوردستانی کردە ئامانج. تەقینەوەکە زیانی گیانی نەبووە.\n- لە ئەنجامی شەڕ و پێکدادانی هێزەکانی پێشمەرگەی کوردستان و چەکدارانی گرووپی داعش لە جەلەولا، 28 پێشمەرگە برینداربوون و 11 چەکداری داعش کوژران و 9ـی دیکەشیان برینداربوون.\n- چەکدارانی داعش هێرشیانکردەسەر سەر هێزێکی پێشمەرگە لە نزیک چیای شنگاڵ و بەو هۆیەوە چوار پێشمەرگە بریندار بوون.\n- بەهۆی دروستبوونی شەرو پێکدادان لەنێوان هێرەکانی پێشمەرگە و چەکدارانی داعش لە ناحیەی وانکێ سەر بەقەزای تلکێف 4 چەکداری داعش لە لایەن هێزەکانی پیشمەرگەوە دەستگیر دەکرێن.\n- رەنگانێکی شەو چەند کەسێکی نەناسراو هێرش دەکەنە سەر کامەندێکی تەلەفزیونی پەیام و بێژەری هەوالەکانی کرمانجی ئەیهان سەعید و بە توندی لێی دەدەن و پاشان بە برینداری جێی دەهێڵن و هەلدێن.\nشەڕی نێوان دوو خێزان\n- شەڕی نێوان دوو خێزان لەسەر کێشەی زەوی لە گوندێکی نێوان شارۆچکەی بسمیل و ئامەدی باکوری کوردستان 8 کەس لە یەک خێزان کوژران و 4 کەسی تر برینداربون.\n1. 👁 أدانة الصمت الدولي أزاء جرائم جبهة النصرة بحق کرُد سوريا\n2. 👁 راگەیاندنی هاوبیرانی کوردایەتی سەبارەت کۆنگرەی نەتەوەیی کورد\n1. 👁 حەمایل زێباری\n1. 👁 رێکەوتننامەی ستراتیژیی پارتی و یەکێتی\n- کۆبوونەوەی لیژنەی باڵای بزووتنەوەی ریفراندۆم لە هەولێر، ئامانجی ئەم کۆبوونەوەیە داڕشتنی بەرنامەیەکە تاوەکو ئەم بزووتنەوەیە لەسەر ئاستی سیاسیی کوردستان کاربکات.\n- لە هێرشێکی پکک بۆسەر تورک لە نزیک بنگۆل جەندرمەیەک و جاشێک کوژران و 6ی تریش برینداربوون.\n- سیخووڕانی د.ا لە شاری هەولێر هەوڵی تیرۆرکردنی کەریم ئەحمەد پووری ئەندامی سەرکردایەتیی یەکێتیی شۆڕشگێڕانی کوردستانیاندا. لە ئەنجامدا نێوبراو بەخەستی برینداربوو.\n- کەوتنەخوارەوەی دوو راکێتی د.ق لە شارۆچکەی شێخان. ئەم راکێتانە لە دژی فڕۆکەکانی ئامریکا بەکاردەهێنرێن. شایانی باسە لەم رۆژانەدا چەند راکێتێک لە ناوچەکانی شەقڵاوا و ئاکرێ و شێخان کەوتۆتەخوارەوە کە بووەتە هۆی ترسانی دانیشتوانی ناوچەکە.\n- تەلەڤزیۆنی ئێم.بی.سی رایگەیاند کە سەددام تووشی نەخۆشییەکی ترسناک بووە کە پێدەچێت شێرپەنجە بێت، بەڵام تاوەکو ئێستا هیچ سەرچاوەیەکی ئێڕاقی باسی ئەم مەسەلەیەیان نەکردووە.\n- نێچیرڤان بارزانی رایگەیاند کە بەرەی تورکمانی کێشە دروستدەکەن لە هەولێردا و پێوستە هەڵبوەشێنرێنەوە.\n- خۆکووشتنی ئازاد عەبدوڵڵا لە ئەڵمانیا، لەبەرئەوەی ئەڵمانیا مافی پەنابەریی پێنەدا.\n- کاتژمێر 5ی بەیانی: پۆلیسی ئەڵمانی بەشێوەیەکی زۆر ناشرین هەڵیکوتایە سەر ماڵی عەلی قازی و بۆماوەی چەند کاژێرێک گرتیان.\n- داگیرکەری ئێرانی بە 2 هەزار سەرباز و 200 ماشێنەوە هێرشی کردە سەر بنکەکانی حدکا لە ناوچەی کۆیەی باشوور، هەروەها بە فڕۆکەش بۆمبارانی بنکەکانی حدکا و ماڵە ئاوارە کوردەکانی خۆرهەڵاتی کرد، شایانی باسە ئەم هێزانە لە ناوچەی سنووریی پێنجوێنەوە بەنێو سنووری هێزەکانی ینک دا ئەو هێرشەیان کرد و شەوی پێشتر لە معسکر السلامی نزیک شاری سلێمانی بارگەیان خستبوو.\n- ئافرەتێکی 41 ساڵەی کورد کە یەکێک بوو لەو کوردانەی دژی بارودۆخی ناخۆشی کوردستان لە شاری فرانکفۆرت مانیان گرتبوو، بە جەلتەی دڵ کۆچی دوایی کرد و شەشی تریشیان هیلاکن و ئەمڕۆ هەشتەمین رۆژی مانگرتنەکەیان بوو و بەهۆی ئەو ئافرەتەوە پێکدادانێک لە نێوان کورد و پۆلیسی ئەڵمانیدا روویدا و لە ئەنجامدا 80 کوردیان گرت.\n1. 👁 دەنگێ کورد\n- کۆچی دوایی هۆزانەوان سەید کامیل ئیمامیسەید کامیل ئیمامی - ئاوات.\n- تیرۆرکردنی پێشمەرگەی دێرین، یوسفە لچەیوسفە لچە لە سنووری نێوان ئێران و پاکستان.\n- تا 29-07: بەستنی کۆنفرانسی جیهانیی کۆمەڵەی نێونەتەوەیی بەرگریکردن لە زمان و شارستانیی ئەو نەتەوانەی کە بەر هەرەشەی فەوتان دەکەون لە ئیتالیا، لە کۆنفرانسەکەدا بڕیارێک بۆ داکۆکیردن لە گەلی کورد درا، کە رامیاریی چەوساندنەوەی نەتەوایەتی و فەوتاندنی کلتوور و داگیرکردنی ئابووریی کوردستان لەلایەن وڵاتە داگیرکەرەکانی کوردستانەوە بووە بە هۆی ئاوارە بوونی هەزاران کەس و بە وڵاتانی دنیادا بڵاوبوونەتەوە.\n- مردنی شای ئێران لە وڵاتی میسر.\n- کۆبوونەوەی سەرکردایەتیی حدکا لە شاری یانیو مۆن لیڤۆی فەڕەنسا لە ماڵی کرێس کۆچێرا.\n- چوونی وەفدێکی کوردی بۆ بەغداد بۆ لای عەبدولکەریم قاسم، تاوەکو پیرۆزبایی لێبکەن بەبۆنەی دەستەڵات گرتنە دەستییەوە.\n1. 👁 ڕەهبەر سەید ئیبراهیم\n- دەرچوونی دوا ژمارەی رۆژنامەی پێشکەوتن لە سلێمانی.\n- خۆبەدەستەوەدانی میر بەدرخان و سووپاکەی بەرامبەر پاراستنی گیانی خۆی و سووپاکەی، بەڵام هێزی تورک دەستی لە کاولکردن و کوشتنی سەرۆک کوردەکان نەپاراست.


پەڕاوی عەندەلیب: شەڕی نەوەکان لە نێوان ئومکەلسوم و عەبدولحەلیم حافزدا » DidiMn\nسەرەتا / ڕاپۆرت/موزیک / پەڕاوی عەندەلیب: شەڕی نەوەکان لە نێوان ئومکەلسوم و عەبدولحەلیم حافزدا\nدیدی من – ڕۆژی حەوتەم (الیوم السابع)\nیادی شۆڕشی ٢٣ی تەمووزی ١٩٥٢ە و ئاهەنگێک لە یانەی ئەفسەرانی گەڕەکی زەمالیک بەڕێوە دەچێت. سەرۆکی وڵات و گەورە بەرپرسان لەوێن و گۆرانیبێژ و موسیزیانەکانیش ئاهەنگەکە گەورەتر دەکەن. هەسارەکەی ڕۆژهەڵات، خاتوو ئومکەلسوم لەوێیە و لە بەرنامەکانی ئاهەنگەکەدا گۆرانیی هەیە، دوای ئەویش سەرەی گۆرانیبێژێکی لاوە: عەبدولحەلیم حافز. بەڵام هەم بەرنامەکە و هەم ئاهەنگەکە، ئاسایی ناڕۆن و ڕووداوێک ڕوو دەدات.\nمحەمەد حەمزە، یەکێک لە شاعیرە تایبەتەکانی عەبدولحەلیم حافز، ئەم ڕووداوەی لە کتێبی ”دۆسیەی نهێنی لە ژیانی عەبدولحەلیم حافزدا”دا یاداشت کردووە: ”ئومکەلسوم داوای لە بەرپرسانی ئاهەنگەکە کرد پێش عەبدولحەلیم گۆرانی بڵێت، نەك دوای ئەو؛ وەك ئەوەی لەسەری ڕێک کەوتبوون. وەك دەزانین، دەبێت دیارترین ناوی ئاهەنگەکە کۆتایی بە ئاهەنگەکە بهێنێت. ئاهەنگەکەیش گرنگییەکی تایبەتی هەبوو، لەبەر ئەوەی سەرۆکی ئەوکاتی میسڕ، جەمال عەبدولناسڕ و گەورە بەرپرسانی تر، تێیدا ئامادە بوون.”\nحەمزە سەرەتای ڕووداوەکە دەگێڕێتەوە: ”کاتێك عەبدولحەلیم حافز هاتە ناو ئاهەنگەکە، بە مەرجە لەناکاوەکەی ئومکەلسومی زانی. زۆرزان بوو، دەستبەجێ بە مەرجەکە ڕازی بوو، چونکە نەیدەویست لەگەڵ ئومکەلسوم بچێتە جەنگێکەوە کە بێگومان تێیدا دەدۆڕێت. سەعات ١٠:٠٠ی شەو ئومکەلسوم هاتە سەر تەختەی شانۆ، گۆرانیی وت، لە کاتی وتنی گۆرانیی یەکەمیدا، زیاد لە جارێك پارچەیەک لە گۆرانییەکەی دووبارە دەکردەوە. دوای گۆرانیی یەکەم، یەکسەر گۆرانیی دووەمی وت، بە هەمان شێوەیەی یەکەم، زیاد لە جارێک پارچەیەکی دووبارە دەکردەوە.\nلەم کاتەدا، عەبدولحەلیم کەوتە گومانەوە؛ گومانی ئەوەی ئومکەلسوم دەیەوێت زۆرترین ماوە لەسەر شانۆ بمێنێتەوە، تا ئەو کاتەی ئیتر درەنگ دەبێت، کاتێكیش سەرەی عەبدولحەلیم دێت، ئیتر ئامادەبوان ئاهەنگەکە بە جێ دەهێڵن، بەمەیش خەونی چەند ساڵەی عەبدولحەلیم بۆ بەشداریکردن لەم ئاهەنگەدا، هەر وا بە ئاسانی لە بەین دەچێت. عەبدولحەلیم لە پشت پەردەی شانۆوە لە چاودێریکردنی ئەوەی لەسەر شانۆ ڕوو دەدات، بەردەوام بوو. لەم کاتەدا ئومکەلسوم گۆرانیی دووەمیشی تەواو کرد و چەپڵەڕێزانی ئامادەبوانیش دەستی پێ کرد، تا ئەو کاتەی بەڕێوەبەری ئاهەنگەکە هات و بانگهێشتی عەبدولحەلیمی کرد تا گۆرانییەکەی پێشکەش بکات.\nمحەمەد عەبدولوەهاب، عەبدولحەلیم حافز، ئومکەلسوم\nسەعات ١:٣٠ خولەکی بەرەبەیان بوو، عەبدولحەلیم هاتە سەر تەختەی شانۆ، ئامادەبوان بە گەرمی پێشوازییان لێ کرد، پێش ئەوەی گۆرانییەکەی بڵێت، ڕووی لە ئامادەبوان کرد و وتی: ‘نازانم، ئەگەر گۆرانیوتن لە دوای خاتوو ئومکەلسومەوە بۆ من شانازی بێت، یان فێڵێک بێت و خاتوون لێم بکات، چونکە وابزانم کاتەکەی درەنگ بووە.’\nلەم کاتەدا، ئومکەلسوم لە جێگەی تایبەتی خۆی دانیشتبوو و بەپێی گێرانەوەی د. هیشام عیسا، دکتۆری تایبەتی عەبدولحەلیم، کە لە کتێبی ‘من و حەلیم’دا باسی دەکات، ‘کاتێک ئومکەلسوم گوێی لەم قسەیە بووە، زۆر تووڕە بووە و بە کەمانچەژەنەکەی وتووە، گوێت لێیە ئەم کوڕە دەڵێت چی! ئەم هەموو بوێرییەی لە کوێوە هێناوە؟!”\nئامادەبوانیش ئەم قسە کورتەی حەلیمیان ئاسایی وەرنەگرتووە؛ سەبارەت بە کاردانەوەیان، حەمزە نووسیویەتی: ”کاتێك عەبدولحەلیم قسەکانی تەواو کرد، ئامادەبوان چەپڵەیەکی درێژیان بۆ لێ دا و دروشمیان بۆ دەوتەوە: ‘تا سبەی لەگەڵ تۆداین حەلیم!’ بەم جۆرە ورەی عەبدولحەلیم بەرز بووەوە و بە باشترین شێوە گۆرانییەکانی وت.”\nئەم ڕووداوە بووبووە هۆی مقۆمقۆی نێوان خانەوادەی عەبدولحەلیم و هاوڕێکانی. بەپێی گێڕانەوەی حەمزە، بۆ رۆژی دواتر کاتێك عەبدولحەلیم لە خەو هەڵدەستێت، پەیوەندیی بە سەرۆک جەمال عەبدولناسڕەوە دەکات و دەربارەی ڕووداوەکە قسەی لەگەڵدا دەکات. بەڵام وردەکارییەکان نازانرێت. هەروەها هیشام عیسایش جەخت لەوە دەکاتەوە، ئومکەلسوم بە سەرۆک جەمال عەبدولناسڕی وتووە، دەیەوێت لە یادی شۆڕشی ٢٣ی تەمووزدا خۆی بە تەنیا گۆرانی بڵێت و ڕۆژی ٢٦ی تەمووز، کە یادی مردنی مەلیك فارووقە و لە ئەسکەندەریە ئاهەنگی بۆ ڕێک دەخرێت، تایبەت بکرێت بە گۆرانییەکانی عەبدولحەلیم.\nپەیوەندیی ئەم دوو گەورە گۆرانیبێژەی عەرەب، هەرگیز ئاسایی و سروشتی نەبووە. هەر یەکێکیان لەگەڵ گۆرانیبێژان و ئاوازدانەرانی تردا، پەیوەندیی توندوتۆڵ و بگرە هاوڕێی هاوبەشیشیان هەبووە، بەڵام پێکەوە وا نەبوون. دۆکیومێنتێکی بەردەستیش نییە هەتا ئەوە ساغ ببێتەوە کە ئەم پەیوەندییە بۆ وا بووە، بەڵام هیشام عیسا بە شێوەیەکی گشتی و لە چەند دێڕێکدا، چیرۆکی پەیوەندیی ”هەسارەکەی ڕۆژهەڵات” و ”عەندەلیبە ئەسمەرەکەی عەرەب” یەکلا دەکاتەوە: ”لە پەیوەندییەکەیاندا، هاوڕێیەتی و میهرەبانی نەبووە. لە هەموو تەمەنیدا، عەبدولحەلیم بۆ جارێکیش سەردانی ئومکەلسومی نەکردووە. ئومکەلسومیش ئەمەی نەکردووە. تەنانەت لە کاتی تێکچوونی تەندروستیی عەبدولحەلیمیشدا، ئومکەلسوم هەواڵی نەپرسیوە.”\nAbdul halim Hafiz, egyptmusic,


بۆچى حەوتى ئازار؟\nهەڤاڵ ئەبوبەکر پارێزگارى سلێمانى رایگەیاند، هیچ بەڵگەیەک نییە بیسەلمێنێت 11/14 رۆژى دامەزراندنى سلێمانییە، بۆیە پێشنیازیان کردووە حەوتى ئازارى 1991 بۆ ئەو یادە دیارى بکرێت.\nهەڤاڵ ئەبوبەکر لەلێدوانێکیدا بۆ رۆژنامەنوسان لەناویاندا ناس کورد ( شەممە 14ى تشرینى دووەمى 2020) وتى "بە فەرمى و بە بڕیار ڕۆژێکى دیاریکراو بۆ ڕۆژى سلێمانى دیارى نەکراوە، لەگەڵ زانکۆ و ناوەند و سەنتەر و مێژونوسان و ڕۆشنبیران و ئەنجومەنى پارێزگا و چەندین شوێنى تر گفتوگۆمان کرد و هیچ بەڵگەیەک نییە بیسەلمێنێت ڕۆژى 11/14 ڕۆژى بنیادنانى شارى سلێمانییە".\nوتیىشى "ئێمە ساڵى 1784 مان جێگیر کردووە وەک ڕاستەقینەیەکى مێژوویى بۆ بنیادنانى شارى سلێمانى لەلایەن بابانیەکانەوە، پێشنیازمان کردوە ئەم بابەتە بە هەڵواستراوى نەمێنێتەوە و بزانین باکگراوندەکەى چییە، ڕۆژى 1991/3/7 کە ڕۆژى ڕاپەڕینى شارى سلێمانییە و هەموو کەس لە کوردستان خۆى بە خاوەنى دەزانێت و یەکەم پارێزگا و شارى گەورەى کوردستان بووە ئازاد کراوە بکرێتە ڕۆژى سلێمانى.\nپارێزگارى سلێمانى هۆکارى دیاریکردنى ئەو رۆژەى گەڕاندەوە بۆ ئەوەى سەرەتاى بەهارە "هەروەها ئەو ڕاپەڕینە گەورەى تێدابووە، دەکەوێتە کاتێکەوە کە گونجاوە و یارمەتیدەر دەبێت، بۆیە دواى ڕاوێژکردن لەگەڵ وەزیرى ڕۆشنبیرى بە نوسراوى فەرمى ئەو پێشنیازە دەخەینە بەردەم ئەنجومەنى پارێزگاى سلێمانى بۆ ئەوەى ساڵى 1874 وەک ساڵ و 7ى ئازارى هەموو ساڵێک وەک ڕۆژى سلێمانى دیارى بکرێت".\nوردەکاریی دابەشکردنى 147 پارچە زەوی لە چەمچەماڵ\n2020.11.11 - 12:21\nکارەباى سلێمانى داوایەک ئاراستەى هاوڵاتیانى چەند ناوچەیەک دەکات\n2020.11.22 - 19:54


ANF | جەژنی منداڵانی مەخموورلە ژێرگەمارۆدا\nجەژنی منداڵانی مەخموورلە ژێرگەمارۆدا\nجەژن زۆرتر منداڵان خۆشحاڵ دەکات. جەژن بۆ منداڵان نوقڵ، جەژنانە و جلوبەرگی نوێیە. بەڵام بەمەرجێک لەژێر گەمارۆدا نەبن.\nدووشه‌ممه, 12 Aug 2019, 15:02\nلەم جەژنەدا ئێمە لە کۆڵانەکانی مەخموورین. تامەزرۆی ئەوەین بزانین ئەو جەژنە چۆن دەگوزەرێت، خەڵکی مەخموور ٢٥ ساڵە لە ئاوارەییدا دەژین. ئەگەر وتیان جێگەی خۆت ببینە، دەتوانین بڵێین مرۆڤ قوربانی زۆری داوە بۆ ئەو شتەی باوەڕی پێ هێناوە. بەیانییەکەی پێش هەموو شتێک دەچنە سەردانی گۆڕستانی شەهیدان. ئەو شارۆچکەیە سەدان شەهیدی هەیە، وەکو ئەرکێک ڕوو لە گۆڕستان دەکەن. دواتر سەردانەکان دەستپێدەکەن. بە هەستیارییەکی زۆرەوە دەچنە سەردانی یەکتری. لەگەڵ ئەوەی کە سیاسەتی شەڕی تایبەت لەسەر خەڵکی مەخمور بەڕێوەدەچێت، بەڵام پەیوەندییە کۆمەڵایەتییەکەیان زۆر بەهێزن.\nبەڵام ئەم جەژنە لە جەژنەکانی دیکە ناچێت. ئەو گەلە هەژارە ئێستا لەژێر گەمارۆیەکی گەورە دایە. لە ١٧ی تەمووزەوە هەتا ئێستا گەمارۆیەکی گەروە لەسەر کامپەکە هەیە. ئەمە لە کاتێکدایە خەڵک نە دەتوانێت لە کامپ دەربچێت و نە دەتوانن کار بکات. خەڵکی هەژار ناتوانن نوقڵیش بۆ منداڵەکانیان بکڕن. گەلۆ هۆکار چییە دایک و باوک ناتوانن نوقڵ و جلوبەرگ بۆ منداڵەکانیان بکڕن. وەڵامەکە زۆر ئاسانە: گەمارۆ لەسەر کامپ هەیە. هاتن و چوون بۆ کامپ قەدەغە کراوە. ڕێگە نادرێت ژنانی دووگیانیش بچنە نەخۆشخانەکان، بەو هۆیەشەوە دوو دایک کۆرپەکانیان لەبارچووە. نەک تەنیا دڵخۆشی منداڵەکان، مافی ژیانیشیان لێ زەوت دەکرێت.\nلەو جەژنەدا منداڵان بە دڵخۆشی بە کۆڵانەکاندا ناگەڕێن و نوقڵ وەرناگرن. ئەوانیش دەزانن گەمارۆ لەسەر نوقڵیش هەیە. ئەو جەژنەی بێ نوقڵ دەبێت جەژنێکە منداڵ ناتوانن پێشبکەنن. ما ئەو منداڵانەی پێنەکەنن چۆن جەژن دەکەن؟\nلە کۆڵانەکانی کامپەکە دەگەڕێین. منداڵێکی قژ زەرد و چاو شین بە جلە کۆنەکانییەوە لێمان نزیک دەبێتەوە. باوکی بەدوایدا دێت. کاتێک لێی دەپرسم بۆچی جلوبەرگی بۆ منداڵەکەی نەکڕیوە، ئەویش دەڵێت بەهۆی گەمارۆکە بێکار ماوە و ڕێگاش گیراوە.\nئەو کەسانەی کە چەندین ساڵە لە خاکی خۆیان دوورن و چەندین فشاریان بە سەرەوەیە، لە جیاتی ئەوەی پشتگیرییان بکرێت، پێشیان پێ دەگیرێت. بەهۆی ئەوەی حکومەتی باشووری کوردستان دەرگای خۆی بۆ داگیرکاریی دەوڵەتی تورک کردوەتەوە.\nئەو منداڵە بێ نوقڵ و شەکر، بەختەوەرن. چونکە لە کەلتوریاندا دەست پان کردنەوە نییە. ئەوان دەیانەوێت گەورە ببن و لێپرسینەوە بکەن. ئەوانەی نازانن بێ نوقڵ هێشتنەوەی ئەو منداڵانە چییە، لە داهاتوودا پەشیمان دەبنەوە."